title: Lon Chaney, Sr.

text: Hän toi maskeeraustaitojaan esille myös sovinnaisemmissa rikos- ja seikkailuelokuvissa, kuten "Yhteiskunnan vihollisessa", jossa hän näytteli amputoitua gangsteria. Hän esiintyi kaikkiaan kymmenessä ohjaaja Tod Browningin ohjaamassa elokuvassa, näytellen usein valepukuisia ja/tai silvottuja henkilöitä, mukaan lukien karnevaalien veitsienheittelijä Alonzo Kädetöntä elokuvassa "Kädetön Alfonso" (1927) Joan Crawfordin kanssa. Vuonna 1927 Chaney näytteli yhdessä Conrad Nagelin, Marceline Dayn, Henry B. Walthallin ja Polly Moranin kanssa nyttemmin hävinneessä Tod Browningin ohjaamassa kauhuelokuvaklassikossa "Laukaus yössä", joka on mahdollisesti kaikkien aikojen tunnetuin kadonnut elokuva. Hänen viimeinen elokuvansa oli äänitetty uusintaversio mykän elokuvan aikaisesta klassikosta "The Unholy Tree" (1930), joka on samalla hänen ainoa äänielokuvansa, jossa hän pääsi hyödyntämään monipuolista ääntään. Chaney allekirjoitti julkilausuman, jossa vakuutettiin että hänen viisi elokuvan keskeisintä äänirooliaan (vatsastapuhuja, iäkäs nainen, papukaija, mykkä ja tyttö) olivat todellakin hänen omiaan.


title: Lon Chaney, Sr.

text: Vaikka Chaneyn Quasimodon, Notre Damen kellonsoittajan, ja Erikin, "Pariisin Oopperatalon kummituksen", roolit ovat elokuvan historian kaksi kaikkein groteskeinta, nämä hahmot luotiin herättämään sympatioita ja sääliä katsojien keskuudessa, eivät pelottelemaan ja aiheuttamalla vastenmielisyyttä hahmojen hirviömäisillä piirteillä ja olivat ainoastaan kohtalonsa uhreja.


title: Lon Chaney, Sr.

text:
"Halusin muistuttaa ihmisiä siitä, että kaikkein alhaisimmilla ihmisolennoilla saattaa olla kyky äärimmäiseen uhrautuvaisuuteen", Chaney kirjoitti "Movie"-lehdessä. "Kääpiökasvuisella, muodottomalla kerjäläisellä saattaa olla mitä jaloimpia ihanteita. Suurin osa elokuvarooleistani, sitten Kellonsoittajan, sellaiset kuten Oopperan kummitus, "Hän joka saa korvapuustit", "The Unholy Tree" jne. ovat välittäneet edelleen teemaa uhrautuvaisuudesta tai pidättäytymisestä. Tällaisia tarinoita tahdon tehdä."
"Hän toi näyttelemällä esille jotakin meidän psyykeistämme. Hän jollakin tavoin tunkeutui kehoissamme olevien varjojen sisään, hän kykeni paljastamaan jotakin salaisista peloistamme ja asettamaan ne valkokankaalle kaikkien nähtäväksi," kirjailija Ray Bradbury kerran väitti. "Lon Chaneyn tarina on onnettomien rakkauksien tarinaa. Hän nostaa osan sinusta esille, koska pelkäät ettei sinua rakasteta, pelkäät ettei sinua koskaan tulla rakastamaankaan, pelkäät, että jokin sinussa on niin groteskia, että koko maailma ei halua tietää siitä."


title: Lon Chaney, Sr.

text: Chaneyn vaikutukset ovat ulottuneet kauas kauhugenren ja teatterimaskeerauksen tuolle puolen. Hän oli myös hyvin lahjakas tanssija, laulaja ja koomikko. Itse asiassa monet eivät tiedä Chaneyn olleen yllättynyt monipuolisesta baritoniäänialastaan ja terävistä kyvyistään koomikkona.


title: Lon Chaney, Sr.

text: Chaney ja hänen toinen vaimonsa Hazel viettivät pidättyväistä yksityiselämää kaukana Hollywoodin sosiaalisen näyttämön ulkopuolella. Chaney teki pienimuotoisia myynninedistystöitä elokuvilleen ja MGM-studiolle, päättäväisesti mystistä julkisuuskuvaansa hoitaen.


title: Lon Chaney, Sr.

text: Elokuvauransa viitenä viimeisenä vuonna (1925–1930) Chaney työskenteli yksinomaan MGM:n sopimuksen alaisena, tehden joitakin ikimuistoisimmista esiintymisistään. Hänen esiintymisensä päättäväisenä ja voimakastahtoisen merijalkaväen harjaannusopettajana elokuvassa "Idässä palaa" (1926), joka on yksi hänen omista suosikkielokuvistaan sai hänelle tunnustuksen Yhdysvaltain merijalkaväeltä, mikä teki hänestä heidän ensimmäisen kunniajäsenensä elokuvateollisuudessa.


title: Lon Chaney, Sr.

text: Talvella 1929 kuvatun elokuvan "" aikana Chaney sairastui keuhkokuumeeseen. Vuoden 1929 lopulla häneltä diagnosoitiin keuhkoputken syöpä. Raivokkaasta lääkehoidosta huolimatta hänen tilansa huononi ja kun "The Unholy Treen" julkaisemisesta oli kulunut seitsemän viikkoa, 47-vuotias Lon Chaney kuoli kurkkuverenvuotoon 26. elokuuta vuonna 1930 Los Angelesissa, Kaliforniassa. Hänen kuolemansa mursi syvästi hänen perheensä, elokuvateollisuuden sekä ihailijat. Yhdysvaltain merijalkaväki lähetti kappalaisen ja kunniavartioston hänen hautajaisiinsa. Hänet haudattiin Glendalen Forest Lawn Memorial Parkin hautausmaalle hänen isänsä hautaholvin viereen. Myös hänen vaimonsa Hazel haudattiin sinne hänen kuoltuaan vuonna 1933. Chaneyn hautaholvi jätettiin tuntemattomista syistä nimettömäksi.


title: Lon Chaney, Sr.

text: Vuonna 1957 James Cagney kirjoitti Chaneysta elämäkertakirjan nimeltä "Man of a Thousand Faces". Vaikka kirjan juoni oli suurimmaksi osaksi fiktiivinen, elokuva teki kunniaa Chaneyn uralle ja auttoi hänen kuolemanjälkeisen maineensa edistämisessä. Elinaikanaan Chaney oli kerskaillut olevansa liian vaikea pala hänen elämäänsä kuvaaville elämäkertureille ja sanonut että "Lon Chaneyta ei ole olemassa elokuvien ulkopuolella". Tämä oli se säe, jolla hän piti esiintymistensä ja maskeerauksensa mystistä mainetta yllä.


title: Lon Chaney, Sr.

text: Lon Chaney on saanut 8. helmikuuta vuonna 1960 elokuvaurastaan tähden Hollywood Walk of Famelle, Hollywoodiin osoitteeseen 7046 Hollywood Boulevard. Vuonna 1994 hän sai kunnianosoituksekseen karikatyristi Al Hirschfeldin hänestä tekemän pilakuvan, joka julkaistiin Yhdysvaltain postimerkissä.


title: Lon Chaney, Sr.

text: Colorado Springsin teatteri Civil Auditoriumissa on nimetty hänen mukaansa.


title: Lon Chaney, Sr.

text: Chaney rakensi vaikuttavan kivimökin Eastern Sierra Nevada Mountaisin syrjäiseen erämaahan lähellä Big Pineaa, Kaliforniaa, piilopaikaksi. Mökki (jonka on suunnitellut arkkitehti Paul Williams) on siellä edelleen, ja se on nykyään Inyo National Forest Servicen suojeluksessa.


title: Lon Chaney, Sr.

text: Chaneyn poika, Lon Chaney, Jr. on myös tullut tunnetuksi kauhuelokuvarooleistaan, varsinkin "Ihmissudessa". Chaneyt ovat esiintyneet Yhdysvaltain postimerkissä nimihahmoinaan, Oopperan kummituksena ja Susimiehenä, ja tätä kokoelmaa on täydennetty Bela Lugosilla Draculana, Boris Karloffilla Frankensteinin hirviönä sekä Muumiolla.


title: Lon Chaney, Sr.

text: Hänet on poikineen mainittu Warren Zevonin laulussa "Werevolves of London".


title: Lon Chaney, Sr.

text: Monet Chaneyn kollegoista pitivät häntä hyvin korkeassa arvossa ja hän antoi usein neuvoja ja apua uransa alkuvaiheessa oleville. Hän oli myös suuresti kunnioitettu niiden elokuvan- ja studiotyöntekijöiden keskuudessa, joiden parissa hän työskenteli.


title: Lon Chaney, Sr.

text: Hazel lahjoitti Chaneyn kuoleman jälkeen hänen kuuluisan maskeerauslaatikkonsa Los Angeles County Museum of Artiin, missä se asetettiin julkisesti näytteille. Maskeeraustaiteilija ja Chaney-elämäkertoja Michael Blake pitää hänen maskeerauslaatikkoaan elokuvaehostustaiteen Graalin maljana.


title: Anton Buttiġieġ

text: Anton Buttiġieġ (19. helmikuuta 1912 – 5. toukokuuta 1983) oli maltalainen kirjailija ja Työväenpuolueen poliitikko. Hän toimi maansa presidenttinä vuosina 1976–1981.


title: Anton Buttiġieġ

text: Buttiġieġ syntyi Qalassa, Gozolla, ja valmistui Maltan yliopistosta. Varsinaiselta koulutukseltaan hän oli lakimies; lisäksi hän työskenteli mm. "Times of Maltan" ja "The Voice of Maltan" toimittajana. Hän toimi vuosina 1959–1961 Maltan Työväenpuolueen puheenjohtajana ja vuosina 1962–1976 varapuheenjohtajana. Vuonna 1971 hänestä tuli saarivaltion varapääministeri.


title: Anton Buttiġieġ

text: Buttiġieġ pääsi Maltan edustajainhuoneeseen ensimmäistä kertaa vuonna 1955. Hän erosi lokakuussa 1976 aloittaakseen presidenttinä. Hän kuoli 71-vuotiaana 5. toukokuuta 1983.


title: Anton Buttiġieġ

text: Buttiġieġ oli myös menestyksekäs kirjailija. Erityisesti hän tuli tunnetuksi runoilijana. Hän kirjoitti tuotantonsa maltan kielellä ja voitti teoksillaan useita Maltan merkittävimpiä kirjallisuuspalkintoja. Hän julkaisi omaelämäkertansa "Toni tal-Bahrin" ensimmäisen osan vuonna 1978.


title: Gallipoli (elokuva)

text: Gallipoli on Peter Weirin 1981 ohjaama australialainen sotaelokuva.


title: Gallipoli (elokuva)

text: Elokuva kertoo australialaisnuorukaisista, jotka värväytyvät ensimmäisen maailmansodan aikana kevyeen ratsuväkeen ja ajautuvat Egyptin kautta Turkkiin, osallistuen Gallipolin taisteluihin. Sen pääosissa nähdään Mark Lee, sekä tuolloin vielä kohtalaisen tuntematon Mel Gibson.


title: Gallipoli (elokuva)

text: Elokuvan musiikki koostuu ranskalaisen Jean Michel Jarren Oxygènestä sekä rauhallisemmissa kohtauksissa Tomaso Albinoni/Remo Giazotton Adagiosta.


title: Gallipoli (elokuva)

text: "Gallipoli" kuvattiin Egyptin osuutta lukuun ottamatta Australiassa.


title: Gallipoli (elokuva)

text: "The New York Timesin" kriitikot valitsivat "Gallipolin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Tyyppi ja token

text: Tyyppi on ontologiassa eräs olevan kategoria. Esimerkiksi ihminen on eräs olioiden tyyppi. Tyypin yksityistä esiintymää kutsutaan englanninkielisellä nimellä token.


title: Tyyppi ja token

text: Tyypin ja tokenin ero tehdään olioiden tai ilmiöiden yleisten tyyppiesiintymien ("tyyppi") ja yksityisten, konkreettisten esiintymien ("token") erottamiseksi. Esimerkiksi kysyttäessä, kuinka monta eri numeroa on lukujonossa 2200999, oikeita vastauksia on kaksi. Jos lasketaan merkki"tokenit" (merkkien esiintymät), eri numeroita on seitsemän. Jos lasketaan merkki"tyypit", oikea vastaus on kolme.


title: Tyyppi ja token

text: Tyypin ja tokenin erottelua on sovellettu useilla filosofian aloilla, muun muassa mielenfilosofiassa ja taiteenfilosofiassa. Mielenfilosofiassa erottelua on käytetty identiteettiteorian ja muiden fysikalististen tietoisuusteorioiden selventämisessä. Klassinen identiteettiteoria eli tyyppi-identiteettiteoria samastaa mielen tilojen tyypit neuraalisten tilojen tyyppeihin, eli jokainen mentaalinen ominaisuus on samalla jokin fysikaalinen ominaisuus, kun taas esiintymäidentiteettiteoria (esimerkiksi Donald Davidsonin anomaalinen monismi) katsoo, että jokainen mentaalinen ominaisuus toteutuu "jossain" fyysisessä oliossa.


title: Tyyppi ja token

text: Tyyppi–token-termiparin esitteli Charles S. Peirce vuonna 1906 ("Prolegomena to an Apology for Pragmaticism"). Vuonna 1908 hän siirtyi käyttämään seuraavia nimityksiä:


title: Cillian Murphy

text: Cillian Murphy (s. 25. toukokuuta 1976 Douglas, Cork, Irlanti) on irlantilainen teatteri- ja elokuvanäyttelijä. Hän aloitti uransa rock-muusikkona, mutta päätettyään levytyssopimuksensa 1990-luvun lopulla hän aloitti näyttelemisen teatterissa, lyhytelokuvissa ja indie-elokuvissa. Murphy muistetaan muun muassa Linnunpelättimen roolista Christopher Nolanin ohjaamassa elokuvassa "Batman Begins". Vuonna 2010 Murphylla oli keskeinen osa Nolanin elokuvassa "Inception".


title: Sonkakoski

text: Sonkakoski on Sonkajärven kunnassa Pohjois-Savon maakunnassa sijaitseva kylä. Kylä on saanut nimensä kylän läpi virtaavan Matkusjoessa olevan kosken mukaan. Kylässä risteävät tie 5862 Poromäentie/Jyrkäntie, tie 5863 Sonkakoskentie, tie 16295 Hirvijärventie ja tie 16288 Tetrikoskentie.


title: Sonkakoski

text: Sonkakosken palvelutKoska Sonkakoski on hyvin kansainvälinen kylä, sinne on sen takia rakennettu oma Japanilainen pyhäkkö.


title: Pehr Cerelius Rettig

text: Pehr Cerelius Rettig (14. elokuuta 1811 Gävle – 21. elokuuta 1871 Hampuri) oli ruotsalaissyntyinen, Suomessa vaikuttanut tupakkatehtailija ja kauppaneuvos.


title: Pehr Cerelius Rettig

text: Pehr Cerelius Rettig syntyi vuonna 1811. Hän opiskeli kauppakoulussa Göteborgissa ja harjoitteli kaupankäyntiä sekä Ruotsissa että ulkomailla. Vuonna 1845 hän muutti Turkuun johtamaan sukunsa perustamaa tupakkatehdasta. Liiketoimintansa ohella hän harjoitti useiden tuon ajan porvarien tapaan runsaasti hyväntekeväisyyttä. Rettig muun muassa rakennutti Turkuun Samppalinnan ravintolapaviljongin ja sen ympärille puistoalueen, jotka hän lahjoitti Turun kaupungille vuonna 1866. Samana vuonna hänelle myös myönnettiin kauppaneuvoksen arvo.


title: Pehr Cerelius Rettig

text: Koska Pehr Cerelius Rettigillä ei ollut lapsia, saapui suvun tupakkatehtaan seuraavaksi johtajaksi Turkuun hänen veljenpoikansa Fredric von Rettig.


title: Pääruoka

text: Pääruoka eli lämminruoka tai "lämmin ruoka" on lämpimänä tarjottava ateria keskeisin ruokalaji. Se voi muodostaa koko aterian tai olla sen osa. Pääruoka tarjotaan alkuruoan jälkeen ennen jälkiruokaa. Suurimmalla osalla aterioista pääruoka muodostaa koko aterian jälkiruuan kanssa.


title: Pääruoka

text: Nimensä mukaisesti pääruoka muodostaa aterian selkärangan; yleensä pääruokana tarjottavalla ruoalla on kaikkein täyttävimmät ruokakokonaisuudet, ja alku- ja jälkiruoka ainoastaan tukevat pääruokaa. Pääruoka on yleensä lihaa tai kalaa, kasvisaterialle se usein muistuttaa ulkonäöltään jompakumpaa. Juhla-aterialla sitä voi edeltää useampi alkuruoka, jotka valmistajat ruokailijoita aterian huipennukseen, pääruokaan.


title: Iole

text: Iole () oli kreikkalaisessa mytologiassa Eurytoksen, Oikhaliaan kuninkaan, tytär.


title: Iole

text: Herakles oli rakastunut Ioleen urotöidensä jälkeen, ja pyysi tämän isältä hänen kättään. Apollodoros kertoo, että Eurytos järjesti jousiammuntakilpailun, jossa palkintona olisi hänen ja hänen poikiensa voittamisesta Iole. Herakles osoittautuikin parhaaksi jousiampujaksi, mutta Eurytos kieltäytyi antamasta tytärtään tälle vaimoksi peläten Herakleen jälleen tappavan lapsensa kuten hän oli tehnyt ollessaan naimisissa Megaran kanssa.


title: Iole

text: Myöhemmin Herakles hyökkäsi Eurytoksen kimppuun armeijan kanssa haluten rangaista tätä. Hän tappoi koko Iolen suvun ja sieppasi Iolen vangikseen. Deianeiran kuultua tästä hän huolestui miehensä uskollisuudesta ja antoi tälle Nessoksen viitan.


title: Veitsiluodon Vastus

text: Veitsiluodon Vastus on kemiläinen, vuonna 1930 perustettu urheiluseura. Seura keskittyi 1970-luvulta lähtien jääpalloon. Seuran lajeina ovat aiemmin olleet myös palloilulajeista pesäpallo 1960-luvulle ja jalkapallo 1970-luvulle asti. Veitsiluodon Vastus oli aina 1950-luvulle asti myös painiseura. Menestynein vastuslainen painija on ollut Euroopan mestari ja olympia-nelonen Väinö Perttunen.


title: Veitsiluodon Vastus

text: Vastus on voittanut jääpallon miesten Suomen mestaruuden vuosina 1969, 1972, 1973 ja 1974. Tuolloin joukkueeseen kuuluivat muun muassa maajoukkuepelaajat Seppo Jolkkonen, Pertti Tammilehto, Juha Eklund ja Asko Eskola. Jolkkonen toimi myös seuran puheenjohtajana vuosina 1971–1973. Vastus nousi SM-sarjaan kaudeksi 1954–1955 ja pelasi ylimmällä sarjatasolla 53 peräkkäistä kautta, kunnes syksyllä 2007 se joutui luopumaan sarjapaikastaan pelaajapulan vuoksi. Seura on pelannut vuodesta 2009 lähtien jääpallon Suomisarjaa.


title: Veitsiluodon Vastus

text:
Vastus voitti naisten jääpallon ensimmäisen Suomen mestaruuden vuonna 1979 ja uusi mestaruutensa seuraavana vuonna. Kaikkiaan seura on voittanut 28 jääpallon Suomen mestaruutta eri sarjoissa.Miehet
Yhteensä


title: C. J. von Heideken

text: Carl Johan von Heideken (23. elokuuta 1832 Tukholma – 27. maaliskuuta 1888 Turku) oli ruotsalainen arkkitehti, joka toimi koko ammattiuransa ajan Suomessa. Hän toimi Porin kaupunginarkkitehtina vuosina 1853-1858, jonka jälkeen von Heideken työskenteli Helsingissä 1858-1865. Vuonna 1865 hänet nimitettiin Turun kaupunginarkkitehdiksi ja 1868 Turun ja Porin läänin lääninarkkitehdiksi.


title: C. J. von Heideken

text: Heidekenin suunnittelemia ovat muiden muassa Sippolan kirkko, Pakka- ja vaakahuone 1858 (nykyinen Porin taidemuseo), Kullaan kirkon kunnostustyöt (1878), Keski-Porin kirkko ja Kauvatsan kirkko. Von Heidekenillä oli erittäin suuri merkitys Porin kaupunkikuvan jälleenrakentamisessa vuoden 1852 suurpalon jälkeen.


title: Luonnollinen luokka

text: Luonnollinen luokka tai luonnollinen laji tarkoittaa filosofiassa sellaista asioiden luokittelua, joka on luonnollinen, ei keinotekoinen. Luonnolliseen luokkaan kuuluvilla asioilla (olioilla, tapahtumilla jne.) on jotain yhteistä, joka erottaa ne "todellisena joukkona" muista asioista, sen sijaan että ne olisivat vain joukko jonkun ihmisen tai ryhmän satunnaisesti yhteen luokkaan luokittelemia asioita. Niillä on siis on jotain muutakin yhteistä kuin se, millä perusteella luokitus on tehty.


title: Luonnollinen luokka

text: Filosofit ovat väitelleet siitä, onko mitään luonnollisia luokkia olemassa vai ei. Essentialismin mukaan luonnollisia luokkia on olemassa, konventionalismin mukaan taas kaikki luokat ovat konventionaalisia eli perustuvat pelkkään tapaan tai käytäntöön. Esimerkiksi biologian filosofit ovat väitelleet siitä, ovatko biologiset lajit luonnollisia luokkia. Toiset filosofit taas ovat keskustelleet siitä, ovatko esimerkiksi rotu, sukupuoli ja sukupuolinen suuntautuminen luonnollisia luokkia. Meteorologit luokittelevat erityyppisiä pilviä, mutta on epäselvää, missä määrin ne ovat todella eri luokkia, vai heijastelevatko luokitukset vain ihmisten tarpeita tai mielenkiinnon kohteita.


title: Luonnollinen luokka

text: Jos luonnollisia luokkia on olemassa lainkaan, fysikaaliset partikkelit kuten kvarkit, alkuaineet ja luonnossa esiintyvät kemialliset yhdisteet saattavat olla hyviä ehdokkaita. Ne olisivat olemassa omana ryhmänään riippumatta siitä, onko kukaan luokittelemassa niitä. Esimerkiksi ”vesi” nimeää luonnollisen luokan, johon kuuluu kaikki aine jolla on tietty molekyylirakenne. Sen sijaan ”juoma” nimeää pelkästään konventionaalisen luokan. Luonnollinen luokka voidaankin määritellä ”entiteeteiksi, joilla on luonnonlakien sitomia ominaisuuksia”. Tällaiset luokittelut ovat yhteneväisiä kaikille inhimillisille kulttuureille niiden tehdessä luokitteluja niitä ympäröivästä luonnollisesta todellisuudesta.


title: Luonnollinen luokka

text: Termiä ”luonnollinen luokka” käytti ensi kertaa William Whewell vuonna 1847, mutta ensimmäisenä varsinaisena luonnollisten luokkien teorian esittäjänä pidetään John Stuart Milliä. W. V. O. Quine on kirjoittanut luonnollisista luokista tärkeän esseen ”Natural Kinds” (1969). Hänen mukaansa joukko olioita muodostaa luokan jos se on ”projisoitavissa”, eli jos joukon joitakin jäseniä koskevat arvostelmat voidaan laajentaa koskemaan muita jäseniä tieteellisellä induktiivisella päättelyllä.


title: Luonnonlaji

text: Luonnonlaji voi viitata seuraaviin:


title: Kylmävesiallas

text: Kylmävesiallas on avantoon verrattavissa oleva vesiallas. Kylmävesialtaassa käytetyn veden lämpötila vaihtelee allaskohtaisesti, useimmiten lämpötila on 4–10 °C. Lämpötilan nousemista estetään vaihtamalla vesi säännöllisesti. Kylpylöissä ja uimahalleissa on virkistyskäyttöön tarkoitettuja kylmävesialtaita. Kylmävesiallas on tärkeä palautuskeino kovan urheiluharjoitteen jälkeen. Palautuminen alkaa heti ravinnon ja levon jäädessä toissijaisiksi vaihtoehdoiksi.


title: Kylmävesiallas

text: Kylmässä vedessä ihminen jäähtyy nopeasti eli joutuu hypotermiaan. Normaalisti esimerkiksi +4-asteisessa vedessä ihminen voi hypotermian seurauksena menettää toimintakykynsä muutamassa minuutissa ja tajuntansa noin 15 minuutissa. Kylmävesiuinnin harjoittajien on kuitenkin havaittu tottuvan kylmäaltistukseen niin, että elimistön reaktiot kehittyvät hitaammin.


title: Kylmävesiallas

text: Myös meripelastusharjoituksissa voidaan käyttää kylmävesialtaita.


title: Lentopallon miesten Euroopan-mestaruuskilpailut 2007

text: Vuoden 2007 lentopallon Euroopan mestaruuskilpailut järjestettiin Moskovassa ja Pietarissa, Venäjällä 6.–16. syyskuuta. Kisoissa oli mukana 16 joukkuetta.


text: Joukkueet jaettiin neljään neljän joukkueen alkulohkoon. Kussakin alkulohkossa kukin joukkue pelasi kerran kaikkia muita saman lohkon joukkueita vastaan. Kunkin alkulohkon kolme parasta pääsivät jatkolohkoihin. Jatkolohkossa E pelasivat alkulohkojen A ja C jatkoon päässeet joukkueet ja jatkolohkossa F alkulohkojen B ja D jatkoon päässeet joukkueet. Jatkolohkoissa kukin joukkue pelasi kerran niitä oman jatkolohkonsa joukkueita vastaan joita se ei kohdannut alkulohkossa.


text: Molempien jatkolohkojen kaksi parasta pääsivät välieriin, joissa kumpikin jatkolohkon voittaja kohtasi jommankumman jatkolohkon kakkosen (otteluparit arvottiin). Välierien voittajat pelasivat loppuottelussa ja välierien häviäjät pronssiottelussa.


text:
6. syyskuuta 2007
7. syyskuuta 2007
8. syyskuuta 2007
9. syyskuuta 2007


text:
11. syyskuuta 2007
12. syyskuuta 2007
13. syyskuuta 2007


text: 15. syyskuuta 2007


text: 16. syyskuuta 2007


title: Filip

text: Filip on miehen etunimi. Nimi on lyhentymä kreikkalaisesta nimestä "Filippos" ("Φίλιππος"), joka merkitsee 'hevosystävää', 'hevosten ihailijaa'. Suomessa nimestä on käytössä myös muunnos Vilppu.


title: Filip

text: Suomessa nimi Filip on maaliskuuhun 2017 mennessä annettu 1489 henkilölle. Nimeä ei ole suomenkielisessä kalenterissa, mutta suomenruotsalaisen kalenterin mukaan Filipin nimipäivä on 8. maaliskuuta.


title: Filip

text: Nimeä Filip käytetään suomen kielessä vakiintuneesti useista hallitsijoista, joiden varsinaisena nimenä on ollut jokin tämän nimen muunkielinen muoto, esimerkiksi Philip, Philippe tai Felipe. Antiikin Makedonian Philippos-kuninkaista käytetään kuitenkin nimeä Filippos.


title: Irlanti Eurovision tanssikilpailussa

text: Irlanti osallistui historiansa ensimmäiseen Eurovision tanssikilpailuun, joka järjestettiin Lontoossa 1. syyskuuta 2007. Irlannin tanssipari Nicola Byrne ja Mick Donegan sijoittuivat 3. sijalle.


title: Irlanti Eurovision tanssikilpailussa

text: Irlannille pisteitä antoivat seuraavat maat: Kreikka (1), Sveitsi (1), Saksa (3), Portugali (3), Espanja (5), Suomi (6), Itävalta (6), Alankomaat (7), Ruotsi (7), Venäjä (10), Puola (10) ja Tanska (12).


title: Guamin jalkapallomaajoukkue

text: Guamin jalkapallomaajoukkue edustaa Guamia kansainvälisissä jalkapallon miesten maajoukkuekilpailuissa. Joukkuetta hallinnoi Guamin jalkapalloliitto, joka kuuluu FIFAn Aasian maanosaliittoon AFC:hen. Joukkue perustettiin vuonna 1975 ja tuli FIFAn jäseneksi vuonna 1996. Joukkue ei ole koskaan voittanut peliä FIFAn jäsentä vastaan.


title: Guamin jalkapallomaajoukkue

text: Guam on toistaiseksi osallistunut MM-karsintoihin vain kerran, vuonna 2002. Aasian mestaruuskilpailujen karsintoihin joukkue on osallistunut kolmesti. Guam selviytyi "AFC Challenge Cup"in lopputurnaukseen vuonna 2006 pudoten kuitenkin jatkosta ensimmäisellä kierroksella. Eteläisen Tyynenmeren kisoissa joukkue on pelannut neljästi, tuloksena joka kerta putoaminen ensimmäisellä kierroksella.


title: Pint

text: Pint [ˈpaɪnt], suomalaisittain "pintti" tai "paintti", on yleisemmin Isossa-Britanniassa ja Yhdysvalloissa käytössä oleva tilavuusmitta. Sitä käytetään nesteitä tai kuivia aineksia mitattaessa. Pint on 1/8 gallonaa.Suomessa puolen litran oluttuopit ovat yleensä pintin vetoisia, mutta ne täytetään yleensä hieman vajaiksi toisin kuin Britanniassa. Suomessa useat panimot ovat lisäksi tuoneet markkinoille pintin kokoisia olutjuomapakkauksia.


title: Saksa Eurovision tanssikilpailussa

text: Saksa osallistui historiansa ensimmäiseen Eurovision tanssikilpailuun, joka järjestettiin Lontoossa, Isossa-Britanniassa 1. syyskuuta 2007. Saksan tanssipari Wolke Hegenbarth ja Allan Frank sijoittui 8. sijalle.


title: Saksa Eurovision tanssikilpailussa

text: Saksa oli koko kilpailun 8. pistemäärällä 59. Saksalle pisteitä antoivat seuraavat maat: Itävalta (10), Sveitsi (10), Espanja (7), Tanska (7), Alankomaat (6), Portugali (6), Puola (5), Venäjä (5), Ruotsi (2) ja Ukraina (1).


title: Saksa Eurovision tanssikilpailussa

text: Saksa ei osallistunut vuonna 2008.


title: Tanska Eurovision tanssikilpailussa

text: Tanska osallistui historiansa ensimmäiseen Eurovision tanssikilpailuun, joka järjestettiin Lontoossa 1. syyskuuta 2007. Tanskan tanssipari Mette Skou Elkjær ja David valittiin edustamaan maatansa Tanskan Eurotanssien karsinnassa, joka järjestettiin 24. elokuuta 2007. Elkjær ja Jørgensen sijoittuivat 9. sijalle.


title: Tanska Eurovision tanssikilpailussa

text: Tanska sai pisteitä seuraavilta mailta: Itävalta (1), Saksa (1), Ukraina (2), Espanja (2), Irlanti (3), Suomi (4), Puola (4) Kreikka (6), Liettua (7) ja Ruotsi (8).


title: Identiteetti (filosofia)

text: Identiteetti tarkoittaa filosofiassa sitä, mikä tekee oliosta tai muusta entiteetistä määriteltävän ja tunnistettavan, antamalla sille joitakin ominaisuuksia tai piirteitä, jotka mahdollistavat sen erottamisen muista olioista. Identiteetti tekee asioista samoja asioita tai eri asioita.


title: Identiteetti (filosofia)

text: Logiikassa identiteetti määritellään yleensä kaksisuuntaisena relaationa joka pätee vain asian ja sen itsensä välillä. Identiteetti on siis kaksipaikkainen predikaatti "=", niin että kaikille "x" ja "y" ""x" = "y"" on totta jos ja vain jos "x" on sama kuin "y". Identiteetti on transitiivinen, symmetrinen ja refleksiivinen relaatio. Useimpien normaalien modaalilogiikoiden aksiooma on, että kaikille "x", jos "x" = "x" silloin välttämättä "x" = "x".


title: Identiteetti (filosofia)

text: Ontologit sekä mielen- ja kielenfilosofit kysyvät sellaisia kysymyksiä kuin:Perinteinen vastaus on ollut Gottfried Leibnizin näkemyksen mukainen: Kaksi oliota ovat samat jos ja vain jos ne jakavat samat ominaisuudet; tai: Jos kahdella oliolla on samat ominaisuudet, kyseessä on sama olio (Leibnizin laki). Muodollisesti: "x" on sama kuin "y" jos ja vain jos jokainen predikaatti joka on tosi "x":lle on tosi myös "y":lle. Leibnizin laki on vaikuttanut matematiikan filosofiaan ja predikaattikalkyylin kehitykseen.


title: Identiteetti (filosofia)

text: G. W. F. Hegel katsoi, että asiat ovat luontaisesti ristiriitaisia itsensä kanssa, ja että ajatus jostakin itseidenttisenä olisi mielekästä vain jos se ei olisi myös epäidenttistä tai erilaista itsensä suhteen. Hegelin sanoin, ”identiteetti on identiteetin ja epäidentiteetin identiteettisyyttä”.


title: Identiteetti (filosofia)

text: Nykyaikana ontologit ovat keskustelleet identiteetistä suhteessa mahdollisiin maailmoihin — voiko sama olio olla olemassa useissa erilaisissa mahdollisissa maailmoissa?


title: Identiteetti (filosofia)

text: Satunnaisten olioiden "a" ja "b" voidaan sanoa olevan "kvalitatiivisesti" identtisiä jos "a" ja "b" ovat kaksoiskappaleita, eli jos "a" ja "b" ovat täysin samanlaisia kaikilla tavoilla, eli jos "a":lla ja "b":llä on kaikki samat kvalitatiiviset eli laadulliset ominaisuudet. Esimerkiksi kaksi juomalasia, jotka ovat valmistuneet saman lasitehtaan samalta tuotantolinjalta, ja ovat käytännössä samanlaisia; tai kaksi hiiliatomia, joista toinen sijaitsee tietyn henkilön oikeassa ja toinen vasemmassa kädessä, ja ovat samanlaisia tiukempienkin mittapuiden mukaan.


title: Identiteetti (filosofia)

text: Vaihtoehtoisesti olioiden "a" ja "b" voidaan sanoa olevan "numeerisesti" identtisiä jos "a" ja "b" ovat yksi ja sama asia; jos "a" on "b", eli jos on olemassa yksi asia, jota kutsutaan vuoroin "a":ksi ja vuoroin "b":ksi. Esimerkiksi Clark Kent on numeerisesti identtinen Teräsmiehen kanssa sikäli, että on vain yksi henkilö, jolla on välillä päällään eri vaatteet. Siis "a" = "b", tai Clark Kent = Superman.


title: Venäjä Eurovision tanssikilpailussa

text: Venäjä osallistui historiansa ensimmäiseen Eurovision tanssikilpailuun, joka järjestettiin Lontoossa 1. syyskuuta 2007. Venäjän tanssipari Vladislav Borodinov ja Maria Sittel sijoittuivat 7. sijalle.


title: Venäjä Eurovision tanssikilpailussa

text: Venäjä sai pisteitä seuraavilta mailta: Itävalta (3), Alankomaat (3), Espanja (4), Puola (4), Irlanti (5), Liettua (6), Saksa (7), Portugali (8), Iso-Britannia (10), Suomi (10) ja Ukraina (12).


title: Puolan miesten lentopallomaajoukkue

text: Puolan miesten lentopallomaajoukkue edustaa Puolaa miesten lentopallon arvokisoissa. Se on tällä hetkellä maailmanrankingissa kolmannella sijalla. Joukkue on saavuttanut MM-kilpailuissa kolme kultaa ja yhden hopean sekä EM-kilpailuissa yhden kullan, viisi hopeaa ja kaksi pronssia. Viimeisimmät arvokisamitalit ovat kulta vuosien 2014 ja 2018 MM-kilpailuissa ja hopea vuoden 2006 MM-kilpailuissa sekä kulta vuoden 2009 EM-kilpailuissa Turkissa ja pronssi vuoden 2011 EM-kilpailuissa Itävallassa.


title: Puolan miesten lentopallomaajoukkue

text: Puola saavutti ensimmäisen miesten lentopallon arvokisamitalinsa, pronssia, Istanbulin EM-kisoissa 1967. Maailmancupissa se oli hopealla 1965. Keskivaiheilla 1970-luvun joukkue otti itsellensä useiksi vuosiksi maailman lentopallovaltikan, kun se alkoi saavuttaa arvokisavoittoja. Méxicon MM-kisoissa 1974 se voitti kultaa. Belgradin EM-kisoissa 1975 joukkue jäi hopealle, mutta Montrealin 1976 olympialaisissa se voitti kultaa kukistettuaan niin jatkolohkossa pronssijoukkue Kuuban, välieräottelussa neljänneksi sijoittuneen Japanin kuin finaalissa hopeajoukkue Neuvostoliitonkin eräluvuin 3–2. Seuraavina vuosina joukkue saavutti EM-hopeaa 1983.


title: Puolan miesten lentopallomaajoukkue

text: Puolan lentopallomaajoukkue esiintyi ensimmäisen kerran maailmanliigassa kaudella 1998 sijoittuen kymmenennelle sijalle. Kaudella 1999 maailmanliigassa joukkue paransi sijoitustaan kahdeksanneksi, joka toistui myös seuraavalta kaudelta. Vuonna 2001 Puola isännöi maailmanliigan lopputurnausta Katowicessa, mutta jäi yleisön pettymykseksi vasta seitsemänneksi. Vuosi tästä myöhemmin maajoukkue otti askeleen eteenpäin valmentaja Waldemar Wspanialyn kanssa, ja saavutti lopputurnauspaikan jossa sijoittui lopulta viidenneksi.


title: Puolan miesten lentopallomaajoukkue

text: Muutamien hieman huonompien vuosien jälkeen Puola palasi huipulle. Kauden 2005 maailmanliigassa joukkue sijoittui viidenneksi kuten myös EM-kisoissa. Maajoukkue koki menetyksen maan lahjakkaimpiin lentopalloilijoihin kuuluneen Arkadiusz Gołaśin kuollessa 24-vuotiaana Itävallassa tapahtuneessa auto-onnettomuudessa.


title: Puolan miesten lentopallomaajoukkue

text: Argentiinalainen Raúl Lozano seurasi Stanisław Gościniakia päävalmentajana joulukuussa 2005. Joukkueen aloituskuusikko koostui pitkälti vuoden 1997 juniorien MM-kisojen pelaajista, kun Dawid Murek, Paweł Zagumny, Piotr Gruszka ja Łukasz Kadziewicz pelasivat aloituksessa.


title: Puolan miesten lentopallomaajoukkue

text: Puolan maajoukkue saavutti vuonna 2006 hopeaa maailmanmestaruuskilpailuissa Japanissa. Lentopallohuuma valtasi Puolan ja kaikki lentopallot myytiin loppuun urheilukaupoista samana päivänä, kun maa oli edennyt finaaliin. Kaudella 2007 Puola isännöi jälleen maailmanliigan lopputurnausta Katowicessa, jossa se saavutti neljännen tilan hävittyään pronssiottelussa Yhdysvalloille. Ennen tätä Puola oli hävinnyt voittoon edenneelle Brasilialle erittäin niukasti välierissä. EM-kisoissa joukkue sijoittui vasta 11:nneksi.


title: Puolan miesten lentopallomaajoukkue

text: Puola eteni kesäolympialaisiin 2008 voittamalla Portugalin maailmankarsinnat. Olympialaisissa joukkue oli alkulohkonsa kolmas ja kohtasi puolivälierissä Italian, jolle se hävisi tiukan ottelun eräluvuin 3–2. Puola sijoittui olympialaisissa jaetulle viidennelle sijalle.


title: Puolan miesten lentopallomaajoukkue

text: Vuonna 2009 Puola voitti historiansa ensimmäisen Euroopan-mestaruuden. Se voitti alkulohkossaan Ranskan, Saksan ja Turkin, jatkolohkossaan Espanjan, Slovakian ja Kreikan sekä välierässään eräluvuin 3–0 Bulgarian. Loppuottelussa Puola kohtasi uudelleen Ranskan ja voitti toistamiseen eräluvuin 3–1. Joukkueessa pelasivat Paweł Zagumny, Paweł Woicki, Piotr Gruszka, Marcel Gromadowski, Jakub Jarosz, Daniel Pliński, Marcin Możdżonek, Piotr Nowakowski, Zbigniew Bartman, Michał Bąkiewicz, Bartosz Kurek, Michał Ruciak, Piotr Gacek ja Krzysztof Ignaczak.


title: Puolan miesten lentopallomaajoukkue

text: Maailmanmestaruuskilpailuissa 2010 Puola putosi toisella kierroksella ja sijoittui jaetulle 13. sijalle.


title: Puolan miesten lentopallomaajoukkue

text: Vuoden 2011 EM-kilpailuissa joukkue voitti pronssia hävittyään välierissä Italialle, minkä jälkeen kaatui Venäjä pronssiottelussa. Maailmancupissa 2011 joukkue sijoittui toiseksi Venäjän jälkeen ja selviytyi tämän perusteella Lontoon olympiaturnaukseen, jossa se sijoittui viidenneksi hävittyään puolivälierässä Venäjälle. Maailmanliigassa 2011 Puola oli pronssilla.


title: Puolan miesten lentopallomaajoukkue

text: Vuonna 2012 Puola voitti Maailmanliigan. Bulgariassa pelatussa loppuottelussa kaatui Yhdysvallat 3–0.


title: Puolan miesten lentopallomaajoukkue

text: Vuoden 2013 EM-kotikisoissaan joukkue sijoittui alkulohkossaan Ranskan jälkeen toiseksi ja joutui neljännesvälierässä Bulgariaa vastaan. Puola voitti aluksi kaksi erää mutta sitten oli Bulgarian vuoro ja ottelu venyi viidenteen erään, jonka Puola hävisi lopulta 16–18. Joukkueen sijoitukseksi jäi näin ollen vaatimattomasti yhdeksäs.


title: Puolan miesten lentopallomaajoukkue

text: Puola isännöi vuoden 2014 MM-kilpailuja, joten joukkue oli itseoikeutettuna mukana turnauksessa. Puola voitti kisoissa maailmanmestaruuden. Se hävisi turnauksen aikana vain toisen kierroksen ottelun Yhdysvalloille. Välierissä Puola voitti Saksan 3–1 ja loppuottelussa Brasilian samoin lukemin.


title: Puolan miesten lentopallomaajoukkue

text: Vuoden 2015 EM-kisoissa Puola hävisi puolivälierissä Slovenialle ja sijoittui viidenneksi. Rion olympialaisissa 2016 Puola hävisi puolivälierissä Yhdysvalloille. Vuoden 2017 EM-kisoissa Puola hävisi neljännesvälierissä jälleen Slovenialle ja sijoittui kymmenenneksi. Vuoden 2018 MM-kilpailuissa Puola hävisi toisella kierroksella Argentiinalle ja Ranskalle sekä kolmannella kierroksella Italialle mutta voitti välierissä Yhdysvallat 3–2 ja loppuottelussa Brasilian 3–0 ja vei toisen peräkkäisen kerran mestaruuden.


title: Evansville

text: Evansville on kaupunki Vanderburghin piirikunnassa Indianan osavaltiossa, Yhdysvalloissa. Se on 121 582 asukkaallaan () Indianan kolmanneksi väkirikkain kaupunki. Lisäksi se toimii piirikuntansa pääkaupunkina. Kaupungin pinta-ala on 105,6 neliökilometriä, josta 0,2 neliökilometriä on vettä ja 105,4 neliökilometriä maata.


title: Evansville

text: Ohio-joen varrella sijaitsevan Evansvillen asutushistoria alkaa vuodesta 1812. Kaupunginoikeudet se sai vuonna 1847. Kaupungissa toimii kaksi yliopistoa, University of Evansville sekä University of Southern Indiana. Evansvillen kulttuurielämän merkittävyyksiin lukeutuu muun muassa Evansville Philharmonic Orchestra -orkesteri ja kaupungin keskustassa järjestettävä katufestivaali West Side Nut Club Fall Festival.


title: Plano

text: Plano on kaupunki Texasin osavaltiossa Yhdysvalloissa. Kaupunki sijaitsee pääosin Collinin piirikunnassa, pieni osa sijaitsee Dentonin piirikunnassa. Plano on yksi Dallasin suurkaupungin esikaupungeista. Vuoden 2010 väestönlaskennassa kaupungin asukasluku oli 259 841 ja se oli siten Texasin yhdeksänneksi väkirikkain kaupunki. Kaupungin pinta-ala on 185,5 neliökilometriä, josta 0,2 neliökilometriä on vettä. Se perustettiin vuonna 1873.


title: Kajaanin keskuskoulu

text: Kajaanin keskuskoulu (aik. Keskuskansakoulu) on peruskoulu, joka sijaitsee Kajaanin keskustassa.


title: Kajaanin keskuskoulu

text: Koulussa on perusopetuksen 3.–9. luokat. Koulussa toimivat myös Kajaanin musiikki- ja erityisluokat. Keskuskoulun musiikkiluokat esiintyvät paljon, esimerkiksi joulukantaateissa. Keskuskoulussa on hyvin paljon oppilaita. Koulu oli eräs ensimmäisistä kouluista Suomessa, jossa siirryttiin yhtenäisen peruskoulun järjestelmään (ei erillistä ala- ja yläastetta).


title: Kajaanin keskuskoulu

text: Keskuskoulu on keltaisen värinen kivirakennus. Suunnittelijana toimi arkkitehti Eino Pitkänen ja kiinteistön urakoi Kainuun Rakennus Oy, jonka johtajana toimi rakennusmestari Heikki Noponen. Koulu vihittiin viralliseen tarkoitukseensa sunnuntaina 30. marraskuuta 1952. Uuteen koulurakennukseen tuli 40 luokkahuonetta, 8 joka kerrokseen. Rakennukseen sisältyi 116 varsinaista luokkahuonetta. Kaikki aputilat mukaan lukien erilaisia tiloja oli 200. Koulu oli valmistuessaan suurin koulurakennus Suomessa. Koulun tilavuus oli valmistuttuaan 36 000 m³.


title: Kajaanin keskuskoulu

text: 1980-luvulla Keskuskoulussa on tehty remonttia, jossa uusittiin vesijohdot, ilmastointilaitteet, viemärit ja valaistus. Ilmastointiputkistot sijoitettiin näkyville koulun käytävien kattoon. Tällöin myös A1-kerroksessa toimineet kanslia ja opettajainhuone muuttivat yhtä kerrosta ylemmäksi B2-kerrokseen. Samalla A1-käytävässä toiminut Kainuun Museo muutti omiin tiloihin. Museon ajoilta A1-käytävän seinissä on nähtävillä museon lasivitriinit levyillä peitettynä. Myös A-siiven ullakolla on vielä museokäytössä toiminut ullakkotila kohdevalaisimineen ja näyttelykorokkeineen. A-siiven varauloskäytävänä toimiva porraskäytävä on nimetty museokäytäväksi museotoiminnan jäljiltä.


title: Kajaanin keskuskoulu

text: Uusi liikuntasali rakennettiin vuonna 1992 (arkkitehti Esko Peittola). Kaksi vanhaa liikuntasalia on muutettu auditorioksi ja musiikkiluokaksi. Myöhemmin 1990- ja 2000-luvulla kouluun on uusittu tiilikatto, ikkunat ja osa ovista. Myös ruokala on remontoitu 2000-luvun puolivälissä osin homevaurion korjauksen seurauksena. Myös muita tiloja on uusittu. Koulun tilojen erikoisuuksia ovat muun muassa teknisen työn luokan puupalikoista koottu lattia, joka oli tyypillinen konepaja- ja verstastiloissa 1950-luvulla ja aiemmin. Koulussa on myös Kone-osakeyhtiön valmistama hissi A-siivessä. B-siivessä on talonmiehen asunto.


title: Kajaanin keskuskoulu

text:
Koulun piha-alueet ovat pysyneet melko samanlaisina läpi vuosikymmenten. Ainoastaan yläpihalle on rakennettu liikuntasali ja ison pihan puoleinen peltikatos (ei alkuperäinen) on purettu. Koulun takan on myös leikkipuisto.
Keskuskoulussa on aloitettu laajamittainen peruskorjaus kesällä 2011. Remontti valmistunee vuonna 2013 ja siinä uusitaan talotekniikkaa - esimerkiksi 1980-luvulla rakennettu ilmastointi. Koulusta on aiemmin uusittu jo ruokala, teknisen työn tilat, katot sekä osa ikkunoista ja ovista.
Koulu on pysynyt aika saman laisena.


title: Maurice Sendak

text: Maurice Sendak (10. kesäkuuta 1928 New York – 8. toukokuuta 2012 Ridgefield, Connecticut) oli yhdysvaltalainen kirjailija ja kuvittaja, joka tunnettiin Suomessa ennen kaikkea kuvakirjoistaan "Hassut hurjat hirviöt" (Where the Wild Things Are, 1963) ja "Mikko Maitomies" (In the Night Kitchen, 1970). Sendakin yli kahdestakymmenestä kirjasta on suomennettu kolme.


title: Maurice Sendak

text: Sendak syntyi New Yorkissa. Kaksitoistavuotiaana hän päätti tulla isona satukirjojen kuvittajaksi nähtyään Walt Disneyn elokuvan "Fantasia". Sendak kuvitti 1950-luvulla useita muiden kirjoittajien lastenkirjoja ennen kuin alkoi itse kirjoittaa tarinat kirjoihinsa.


title: Maurice Sendak

text: Sendakin kirjoista monet, kuten "Mikko Maitomies", ovat herättäneet keskustelua etenkin Yhdysvalloissa, koska niissä on ollut epäsovinnaisia aiheita, kuten lapsien sieppaamista ja vanhempien katoamista, ja "Mikko Maitomiehessä" esiintyy alaston poika. Sendak käsittelee muissakin kirjoissaan lasten ahdistavia unia. "Mikko Maitomies" on ollut usein sensurointiyritysten kohteena.


title: Maurice Sendak

text: Sendak pitää useiden sukulaistensa menehtymistä natsi-Saksan keskitysleireillä ja tästä aiheutunutta onnetonta lapsuutta syynä kirjojensa aihevalinnoille. Sendakin viimeisessä ennen kuolemaansa kirjoittamassaan teoksessa "Bumble-Ardy" (2011) porsaan vanhemmat teurastetaan, jonka jälkeen hän pitää hurjat syntymäpäiväjuhlat.


title: Maurice Sendak

text: Sendak on myös lavastanut teatteriesityksiä, esimerkiksi Mozartin Taikahuilun ja Tšaikovskin Pähkinänsärkijän.


title: Maurice Sendak

text: Sendak sai Astrid Lindgrenin muistopalkinnon vuonna 2003.


title: Manuel Palau Boix

text: Manuel Palau Boix (4. tammikuuta 1893 – 18. helmikuuta 1967) oli espanjalainen säveltäjä.


title: Manuel Palau Boix

text: Palau Boix syntyi Alfara del Patriarcassa ja aloitti siellä opintonsa. Hän tutustui vuonna 1915 Enrique Granadosiin, joka kuitenkin kuoli hukkumalla jo 24. maaliskuuta 1916. Vuodesta 1914 alkaen hän opiskeli konservatoriossa Valenciassa.


title: Manuel Palau Boix

text: Säveltäjän tuotanto on tyylillisesti monipuolista. Siihen kuuluu mm. lukuisia orkesteriteoksia, kuoromusiikkia ja näyttämömusiikkia eli oopperoita, balettia ja zarzuelaa. Hän kuoli 74-vuotiaana Valenciassa.


title: Josep Palau i Fabre

text: Josep Palau i Fabre (21. huhtikuuta 1917 – 23. helmikuuta 2008) oli katalaaniksi kirjoittanut katalonialainen kirjailija ja runoilija sekä arvostettu kirjallisuuskriitikko.


title: Josep Palau i Fabre

text: Palau i Fabre syntyi Barcelonassa, Kataloniassa. Hänen isänsä oli taidemaalari ja somistaja. Hän itse opiskeli yliopistossa kirjallisuutta, asui vuosina 1946–1961 vakituisesti Pariisissa ja kirjoitti varsinkin 1950-luvun aikana aktiivisesti kirjallisuuslehtiin. Hän kuoli barcelonalaisessa sairaalassa 90 vuoden ikäisenä.


title: Josep Palau i Fabre

text: Palau i Fabre tuli runoutensa ohella tunnetuksi mm. näytelmäkirjallisuudestaan sekä kielenkääntäjänä; hänen katalaaniksi kääntämiensä kirjailijoiden joukkoon lukeutuu Antonin Artaud’n, Arthur Rimbaud’n ja Honoré de Balzacin kaltaisia keskeisiä nimiä. Palau i Fabre voitti uransa aikana useita Katalonian arvostetuimpiin kuuluvia kirjallisuuspalkintoja.


title: Al Feldstein

text: Al Feldstein (24. lokakuuta 1925 Brooklyn, New York, New York – 29. huhtikuuta 2014 Montana) oli yhdysvaltalainen kuvataiteilija. Hän loi vuodesta 1956 pitkäaikaisen uran "Mad"-lehden toimittajana. Taidemaalarina hän tuli tunnetuksi luontoaiheisista töistään. Hänet valittiin vuonna 2003 Will Eisner Award Hall of Fameen.


title: Sinfonia nro 4 (Beethoven)

text: Ludwig van Beethovenin sinfonia nro 4 B-duuri (op. 60) valmistui vuosina 1804–1806.


title: Sinfonia nro 4 (Beethoven)

text: Beethoven oli lähtenyt Unkariin, Therese von Brünsvikin maatilalle vuonna 1804. Therese von Brünsvik kirjoitti päiväkirjaansa:


title: Sinfonia nro 4 (Beethoven)

text: "Tapasimme puistossa ja Beethoven sanoi minulle: 'Työskentelen uuden sävellyksen parissa. Tunnen sen itsessäni, edessäni, minne tahansa menen, missä sitten olenkin. Milloinkaan aikaisemmin en ole kohonnut sellaisiin korkeuksiin. Kaikki on valoa, puhtautta, selvyyttä. Tällä hetkellä olen kuin sadun poika, joka poimi kiviä, mutta ei koskaan huomannut kaunista kukkaa, joka kasvoi tien varrella.'"


title: Rolland Courbis

text: Rolland Courbis (s. 12. elokuuta 1953) on ranskalainen jalkapallovalmentaja ja entinen pelaaja.


title: Rolland Courbis

text: Courbis aloitti peliuransa Olympique de Marseillen joukkueessa 1972. Hän pelasi joukkueen paidassa kuitenkin vain kolme ottelua ennen siitymistään korsikalaisseura AC Ajaccioon, josta hän 1973 siirtyi Olympiakosiin. Kreikkalaisseurassa Courbis voitti maan mestaruuden, mutta palasi mestaruuskauden jälkeen takaisin Ranskaan ja FC Sochaux’n riveihin. Lopullisen läpimurtonsa Courbis teki Ranskan liigakentillä vasta siirryttyään AS Monacoon 1977. Courbis pelasi viiden vuoden aikana 155 ottelua monacolaisten paidassa ja teki niissä neljä maalia. Courbis voitti kaksi Ranskan mestaruutta ja yhden cupin pelatessaan AS Monacossa. Courbis lopetti uransa 1985 Sporting Toulon Varin joukkueessa. Courbis'n värikkään ja mittavan valmentajauran suurimmat saavutukset ovat loppuottelupaikat UEFA Cupissa 1999 ja Coupe de la Liguessä 1997. Hän on valmentanut Ranskan lisäksi Arabiemiraateissa ja Venäjällä. Huhtikuusta 2007 Courbis siirtyi Ligue 2:ssa pelaavan Montpellier HSC:tä. Kaksi kautta hän teki määrätietoista työtä seurassa ja kausi 2008/09 huipentui Ligue 2:den kakkossijaan ja nousuun pääsarjatasolle. Kauden jälkeen Courbis kuitenkin ilmoitti jättävänsä tehtävät seurassa.


title: Rolland Courbis

text: Huhtikuussa 2012 Courbis palasi lyhyeksi aikaa valmennustehtäviin sveitsiläisen kriiseura FC Sionin peräsimeen. Courbis luotsasi seuraa vain yhdessä ottelussa, kunnes jätti tehtävänsä seuran epäselvän taloustilanteen vuoksi. Sion-pestinsä jälkeen Courbis jatkoi uraansa Nigerin maajoukkueen päävalmentajana. Hän sai potkut jo kesäkuussa 2012.


title: Rolland Courbis

text: Lokakuun lopulla 2012 Courbis’sta tuli algerialaisen USM Algerin päävalmentaja. Courbis’n johdolla seura voitti kaudella 2012/13 Algerian cup-mestaruuden sekä Arabian Mestarien liigan. Maan pääsarjassa seura oli viides. Courbis jätti USM Algerin marraskuun alussa 2013.


title: Rolland Courbis

text: Joulukuun alussa 2013 Courbis palasi ensimmäistä kertaa vankeustuomionsa jälkeen valmennustehtäviin kotimaahansa tehtyään 2,5-vuotisen sopimuksen Montpellier HSC:n kanssa. Courbis’n johdolla Montpellier pelastui kaudella 2013/14 niukasti putoamiselta ollen 15:s. Täysi kausi 2014/15 seuran peräsimessä päättyi menestyksekkäämmin seitsemänteen sijaan, mikä oli paras sijoitus sitten mestaruuskauden 2011/12. Kaudella 2015/16 Montpellier on jälleen juuttunut putoamisviivan tuntumaan ja kautta ovat värittäneet seurajohtaja Louis Nicollinin ja Courbis’n huonot välit. Joulun alla 2015 kerrottiin, että Courbis olisi jättämässä seuran ennen vuodenvaihdetta. Jouluaattona 2015 Courbis ilmoitti jättävänsä seuran.


title: Rolland Courbis

text: Tammikuun puolivälissä 2016 Courbis korvasi Philippe Montanierin Stade Rennais’n päävalmentajana. Hänen johdollaan Rennes paransi peliesityksiään ja nousi liigan tyvipäästä lopulta kahdeksanneksi. Paikka europeleihin kaudelle 2016/17 jäi vain kuuden pisteen päähän. Toukokuussa 2016 kerrottiin, ettei Courbis jatka Rennes’n päävalmentajana kauden jälkeen ja hänet korvaa Christian Gourcuff.Syyskuussa 2009 poliisi pidätti Courbis’n kesken Olympique de Marseillen ja Montpellier HSC:n välisen Ligue-ottelun. Courbis tuomittiin lokakuussa 2007 kahdeksi vuodeksi vankilaan taloudellisista epäselvyyksistä Olympique Marseillen siirroista vuosina 1997–99.


title: Rolland Courbis

text: Syyskuun lopulla 2009 oikeus passitti Courbis’n suorittamaan tuomiotaan Baumettes’n vankilaan Marseilleen. Courbis pääsi vankilasta helmikuussa 2010.


title: Frédéric de Lafresnaye

text: Nöel Frédéric Armand André de Lafresnaye (24. heinäkuuta 1783, Chateau de La Fresnaye, Falaise – 14. kesäkuuta 1861) oli ranskalainen lintutieteilijä, keräilijä ja paroni.


title: Frédéric de Lafresnaye

text: Lafresnayen suku oli aristokratiaa. Jo nuorena hän kiinnostui luonnonhistoriasta, erityisesti entomologiasta. Saatuaan lahjaksi kokoelman eurooppalaisia lintuja hän menetti sydämensä linnuille.


title: Frédéric de Lafresnaye

text: Lafresnaye kuvaili ja nimesi lukuisia lintulajeja, useita yhdessä Alcide d'Orbignyn kanssa, kuten isojuovanapsijan. Hän keräsi laajan, noin 8 000:n linnunnahan kokoelman kotiinsa. Hänen kuoltuaan kokoelman osti amerikkalainen keräilijä Henry Bryant, joka puolestaan lahjoitti sen Bostonin luonnonhistorialliselle seuralle. Kokoelma siirrettiin Vertailevan eläintieteen museoon Harvardin yliopistoon Cambridgeen vuonna 1914.


title: Frédéric de Lafresnaye

text: Hänen kunniakseen on nimetty ainakin 3 lintulajia, samettikolibri "Lafresnaya lafresnayi" (Boissonneau, 1840), viidakkoraitatikkanen "Picumnus lafresnayi" (Malherbe, 1862) ja kanakkiluhtakana "Gallirallus lafresnayanus" (Verreaux & Des Murs, 1860)


title: Soorts-Hossegor

text: Soorts-Hossegor on Landesin departementissa ja Uuden-Akvitanian alueella sijaitseva ranskalainen kaupunki, joka on tunnettu erityisesti kesänviettokaupunkina sekä surffailuun sopivista Atlantin valtameren aalloista ja Landesin alueen mäntymetsistä. Kaupungissa on arviolta 3 826 asukasta (vuonna 2013).


title: Soorts-Hossegor

text: Kaupunki sijaitsee Landesin mäntymetsävyöhykkeellä ja Atlantin valtameren rannalla, joka koko pituudeltaan on uintikelpoista hiekkarantaa. Kaupungin alueelle laskevat vetensä Bourret- ja Boudigaujoet. Hossegorin kaupunki on kasvanut pienen meren yhteydessä olevan järven ympärille. Tämä on vanha Adourjoen perintö, ja se on yhteydessä valtamereen, joten se on nousu- ja laskuveden vaikutusten alainen.


title: Soorts-Hossegor

text: Hossegor toimii yhdyssiteenä Seignossen ja Capbretonin kaupunkien välillä, ja niillä kaikilla on yhteinen satama, jota ei kuitenkaan hallinnoida interkommunaalisesti. Hossegoein ranta on surffaajien paratiisi. Joka vuosi syyskuun lopulla kaikki maailman alan huiput tulevat kaupunkiin osallistuakseen alan maailmanmestaruuskisoihin, kun yksi osakisoista järjestetään kaupungissa.


title: Soorts-Hossegor

text: Kaupungin nimestä on useita tulkintoja, joista useat ovat hyvinkin mielikuvituksellisia. Erään käsityksen mukaan alkuperä on englantilaisten valloituksen ajalta ja se on ranskalaisittain ymmärretty ”Horse Guards”, toisen käsityksen mukaan sana tulee viikinkien paratiisia merkitsevästä ”Asgard”, lisäksi eräät paikalliset puolustavat latinankielisen nimityksen ”Forssa gurgitem” (syvä rotko) alkuperäisyyttä nimenä ja tämä viittaisi Capbretonin syvänteeseen.


title: Soorts-Hossegor

text: Useat politiikan, urheilun, viihteen keskeiset henkilöt ovat asuneet tai asuvat edelleenkin Hossegorissa, tosin lähinnä lomailun merkeissä, tunnetuimpia ovat eittämättä François Mitterrand, Michel Jazy ja Alain Juppé.


title: Norderstedt

text: Norderstedt on kaupunki Schleswig-Holsteinin osavaltiossa, pohjoisessa Saksassa. Se on osa Hampurin metropolialuetta ja noin 72 000 asukkaallaan se on myös Segebergin piirikunnan väkirikkain kaupunki. Kaupungin pinta-ala on 58,1 neliökilometriä ja asukastiheys 1231 as./km². Se on jaettu neljään kaupunginosaan, Garstedtiin, Harksheideen, Friedrichsgabeen ja Glashütteen.


title: Norderstedt

text: Norderstedtin kaupunki perustettiin 1. tammikuuta vuonna 1970 liittämällä yhteen Hampurin esikaupungit Friedrichsgabe, Garstedt, Harksheide ja Glashütte. Friedrichsgabe ja Garstedt kuuluivat Pinnebergin ja Glashütte sekä Harksheide Stormarnin piirikuntaan. Schleswig-Holsteinin osavaltiohallituksen päätöksellä uusi kaupunki liitettiin osaksi Segebergin piirikuntaa.


title: Norderstedt

text: Kaupungissa toimii 24 koulua, kansankorkeakoulu ja musiikkikoulu.


title: Haim Oron

text:
Haim Oron ( s. 26. maaliskuuta 1940 Tel Aviv, Israel
), on israelilainen poliitikko ja 1999–2000 maatalousministeri. Hän edusti knessetissä Meretz-Yachad-puoluetta, myöhemmin New Movement - Meretz.


title: Haim Oron

text: Oron valittiin knessetiin ensimmäisen kerran 1988, ja hän päätti parlamenttiuransa 2011. Hän on yksi Peace Now -liikkeen perustajista.


title: Kauko Lehtinen

text: Kauko Lehtinen (1. joulukuuta 1925 Uusikaupunki – 28. marraskuuta 2012) oli suomalainen taidemaalari. Lehtisen katsotaan edustavan surrealismia, jonka taiteessa on kuitenkin läheinen kosketus reaalitodellisuuteen. Lehtinen on pitkään luettu koko Suomen taiteen kärkinimien joukkoon.


title: Kauko Lehtinen

text: Lehtinen opiskeli Turun taideyhdistyksen piirustuskoulussa ja Unto Pusan johtamassa ABC-piirustuskoulussa vuosina 1943–1948. Hänen maisemamaalauksiaan oli julkisesti esillä ensimmäistä kertaa vuonna 1946 Turun taidemuseossa. Ennen antautumistaan kokonaan taiteilijauralle hän valmistui kuitenkin myös hammasteknikoksi vuonna 1948, ja työskenteli vuoteen 1956 saakka tällä alalla yrittäjänä. Lehtinen kuitenkin suuntautui samalla yhä vahvemmin taiteeseen, mihin yhtenä kimmokkeena oli tutustuminen ns. Lokakuun ryhmän näyttelyyn Turun taidemuseossa 1940-luvun lopussa.


title: Kauko Lehtinen

text: Piirustuskoulun johtajana 1950–1955 toimineella surrealisti Otto Mäkilällä oli suuri merkitys Lehtisen kehitykseen taiteilijana. Erilaisten ryhmien perustaminen oli tyypillistä Suomen taide-elämälle 1950-luvulla. Nähtyään Lehtisen vihreävärisen omakuvan Taideyhdistyksen näyttelyssä, Otto Mäkilä kutsui Lehtisen mukaan Ryhmä 9:n -taiteilijaryhmään, jonka jäseninä oli varsin erilaisia tyylejä edustavia taiteilijoita. Mäkilän ja Lehtisen ohella ryhmään kuuluivat Kalle Eskola, Harry Henriksson, Otso Karpakka, Edwin Lydén, Viljo Ranta, Anna-Liisa Riikkala, Laila Säilä ja Hilkka Toivola. Ryhmän taiteilijoita yhdisti selvimmin kiinnostus modernin taiteen eri suuntauksiin. Lehtisen taide oli kokeilevimmillaan 1960-luvulla, mutta hän on jatkanut omaperäisillä linjoillaan myöhemminkin. Ulkomaisiin näyttelyihin Lehtinen osallistui myös runsaasti 1960-luvulla, jolloin hän teki matkoja eri puolille Eurooppaa.


title: Kauko Lehtinen

text: Lehtistä on luonnehdittu jopa Suomen Picassoksi. Hän on maalauksen ohella virtuoosimainen piirtäjä, jonka käsistä on syntynyt lukematon määrä erikokoisia piirustuksia itse tehdyistä onnittelukorteista isokokoisiin liitupiirroksiin. Lehtinen on ollut taiteilijana hyvin tuottelias, piirustusten määrällä laskettuna varmasti yksi tuotteliaimpia suomalaisia taiteilijoita. Hän kuuluu Turun piirustuskoulun maineikkaimpiin kasvatteihin ja on työskennellyt lähes koko taiteilijauransa ajan Turussa.


title: Kauko Lehtinen

text: Wäinö Aaltosen museossa Turussa oli esillä vuonna 2008 laaja Lehtisen retrospektiivinen näyttely. Näyttely jatkoi vuonna 2009 Vaasaan Kuntsin taidemuseoon.


title: Esterina Tartman

text: Esterina Tartman ( s. 9. marraskuuta 1957 Jerusalem, Israel) on israelilainen poliitikko ja edusti vuoteen 2009 Yisrael Beytenu -puoluetta. Hän oli puolueensa parlamenttiryhmän puheenjohtaja.


title: Esterina Tartman

text: Tartman oli knessetin jäsen helmikuusta 2006. Hän on ehdottanut kansalaisuuden peruuttamista niiltä arabeilta ja haredijuutalaisilta, jotka eivät suostu vannomaan uskollisuutta Israelin valtiolle. Hän joutui luopumaan ehdokkuudestaan turismiministeriksi Yedioth Ahronoth -sanomalehden paljastettua, ettei hänellä ole maisterintutkintoa Bar Ilanin yliopistosta, vaikka hän on väittänyt niin CV:ssään.


title: Neubrandenburg

text: Neubrandenburg on kaupunki Mecklenburg-Etu-Pommerin osavaltiossa, koillisessa Saksassa. Ennen niin kutsutusta piirittömästä kaupungista tuli 2011 Mecklenburgische Seenplatten piirikunnan pääkaupunki. Se sijaitsee noin 135 kilometriä pohjoiseen maan pääkaupungista Berliinistä. Neubrandenburg on noin 67 500 asukkaallaan osavaltionsa kolmanneksi runsasväkisin kaupunki. Se on jaettu kymmeneen kaupunginosaan.


title: Neubrandenburg

text: Neubrandenburgin perusti 4. tammikuuta 1248 Brandenburgin rajakreivi Johann I. Vuonna 1292 kaupungista ja sen ympäristöstä tuli osa Mecklenburgia. Kaupunki oli kukoistava kauppakaupunki kolmikymmenvuotiseen sotaan (1618–1648) saakka. Sodassa Ruotsin kuninkaan Kustaa II Aadolfin joukot valloittivat kaupungin. Vuonna 1631 Saksan katolisten ruhtinaiden liitto Katolinen liiga valloitti kaupungin takaisin saksalaisille.


title: Neubrandenburg

text: Toisessa maailmansodassa kaupungin läheisyydessä sijaitsi Stalag II-A:n vankileiri. Vuonna 1945, muutama päivä ennen sodan loppua, suuri tulipalo tuhosi noin kahdeksankymmentä prosenttia kaupungin rakennuskannasta. Myöhemmin useimmat historiallisesti arvokkaat rakennukset on jälleenrakennettu.


title: Visayasinsarvinokka

text: Visayasinsarvinokka ("Rhabdotorrhinus waldeni") on äärimmäisen uhanalainen lintu. Niitä on jäljellä alle kaksisataa yksilöä.


title: Visayasinsarvinokka

text: Visayasinsarvinokalla on punainen pää, mustan vihreä, kiiltävä vartalo ja tukaania muistuttava iso nokka, jonka yläpinnassa on vekkipintainen, kova harja. Kasvojen iho on kirkkaan keltainen ja silmä musta. Lintu kasvaa 60-65 cm pitkäksi.


title: Visayasinsarvinokka

text: Visayasinsarvinokkia elää Filippiineillä Negroksen ja Panayn saarilla.


title: Visayasinsarvinokka

text: Visayasinsarvinokka elää sademetsässä. Metsän hävitys on ajanut sen uhanalaisuuteen. Nyt sen kanta on niin pieni, että mikä tahansa pieni onnettomuus tai varsinkin salametsästys voi viedä lajin sukupuuttoon.


title: Martin Donnelly

text: Martin Donnelly (s. 26. maaliskuuta 1964 Belfast, Pohjois-Irlanti, Iso-Britannia) on entinen brittiläinen Formula 1 -kuljettaja. Hän osallistui urallaan 15 osakilpailuun, mutta ei saavuttanut niissä yhtään MM-pistettä.


title: Martin Donnelly

text: Donnelly teki F1-debyyttinsä Ranskan GP:ssa 1989 Arrowsin autolla. Seuraavaksi kaudeksi hän sai kuljettajan paikan Lotus-tallista. Menestys jäi kuitenkin vähäiseksi. Ura päättyi vakavaan onnettomuuten 1990 Jerezin osakilpailun harjoituksissa. Parhaaksi sijoitukseksi jäi Unkarin GP:sta ajettu seitsemäs sija.


title: Martin Donnelly

text: Martin Donnelly loukkaantui vakavasti ajettuaan ulos Espanjan Jerezin radalla 28. syyskuuta 1990. Auto ajautui mutkassa ulos radalta ja törmäsi seinään noin 220 km/h nopeudella. Auto halkesi kahtia, ja Donnelly sinkoutui autostaan ulos penkki turvavyöllä itseensä sidottuna. Donnelly lensi keskelle rataa, mutta muut välttivät osumasta häneen. Donnelly selvisi kolarista, mutta hänellä todettiin yli 30 murtumaa eri kehon luissa, ja hänen uransa oli ohitse.


title: Kerroin

text: Kerroin tarkoittaa matematiikassa vakiota, jolla on kerrottu siihen liittyvä objekti. Objekti voi olla muun muassa muuttuja, vektori tai funktio. Esimerkiksi termin formula_1 kerroin on 5. Jos kerroin on 1, sitä ei yleensä merkitä näkyviin. Kerrointa merkitään usein numerolla, mutta kerrointa voidaan merkitä myös kirjaimella, yleensä aakkosten alkupään kirjaimella. Kerrointa kutsutaan myös koeffisientiksi ().


title: Me, Myself and I (viihdeohjelma)

text: Me, Myself and I oli suomalainen talk show -tyylinen viihdeohjelma, jota esitettiin Sub-televisiokanavalla vuonna 2007. Ensimmäinen jakso esitettiin 2. syyskuuta ja viimeinen 5. marraskuuta 2007.


title: Me, Myself and I (viihdeohjelma)

text: Ohjelmassa esiintyneet henkilöt ovat Simo Frangén, Jone Nikula, Oskari Katajisto, Marika Fingerroos, Arno Kotro, Aira Samulin, Jori Kopponen, Rosa Meriläinen, Roman Schatz, Hannele Lauri, Jorma Uotinen, Lotta Backlund, Seppo Lampela, Eija Vilpas, Ismo Leikola ja Marco Bjurström. Ohjelman kommentaattorina toimi pitkän linjan poliitikko Paavo Väyrynen, joka myös haastattelee itseään ohjelman viimeisessä jaksossa.


title: Me, Myself and I (viihdeohjelma)

text: Ohjelmassa julkisuuden henkilöt esiintyvät ”omana itsenään” sekä talk show’n juontajan että hänen haastattelemansa vieraan roolissa. Osuudet on luotu kuvaustekniikalla, jolla kaksi otosta samasta henkilöstä liitetään yhteen kuvaan: ensin on kuvattu vieraan kysymykset ja sitten hänen vastauksensa, minkä jälkeen kuvamateriaalit on liitetty yhteen.


title: Me, Myself and I

text: Me, Myself and I voi tarkoittaa seuraavia:


title: Synkrotroni

text: Synkrotroni on hiukkaskiihdytin, jolla saadaan varatut hiukkaset, esimerkiksi elektronit, kiertämään synkronoidusti magneetti- ja sähkökenttien avulla ympyrärataa. Synkrotroni koostuu suorista osista eikä hiukkasten rata siis todellisuudessa ole ympyrä vaan hiukkaset muuttavat suuntaansa vain niin kutsutuissa taivutusmagneeteissa. Synkrotroneja käytetään muun muassa hiukkasfysiikassa hiukkasten varastorenkaina ja materiaalitieteissä synkrotronisäteilylähteinä.


title: Synkrotroni

text: Synkrotronisäteilyllä on monia erityisominaisuuksia, jotka tekevät siitä erinomaisen työkalun monenlaiseen tutkimukseen ja tuotantoon.


title: Synkrotroni

text: Näitä ominaisuuksia ovat:Synkrotronisäteilyä hyödynnetään tutkimuksessa monilla eri aloilla, kuten biotieteissä, fysiikassa, materiaalitieteissä, kemiassa, geotieteissä, ympäristöntutkimuksessa, farmasiassa, teollisissa sovelluksissa, lääketieteellisessä tutkimuksessa ja hoidoissa.


title: Synkrotroni

text: Tutkimusmenetelmiin kuuluvat mm. kuvantaminen, spektroskopia, sekä sironta ja diffraktio.


title: Peter Hofmann

text: Peter Hofmann (22. elokuuta 1944, Mariánské Lázně – 29. marraskuuta 2010, Selb) oli saksalainen oopperalaulaja, äänialaltaan tenori. Hän tuli tunnetuksi varsinkin Richard Wagnerin sankariroolien tulkitsijana.


title: Peter Hofmann

text: Hofmann kasvoi Darmstadtissa ja toimi jo nuorena rockyhtyeen laulajana. Hän opiskeli klassista laulua Karlsruhessa ja debytoi "Taikahuilun" Taminona Lyypekissä vuonna 1969. Hän pääsi sittemmin esiintymään mm. Stuttgartiin, Pariisiin, Wieniin, Lontooseen, Chicagoon ja San Franciscoon. Bayreuth-juhlilla hän esiintyi ensimmäistä kertaa vuonna 1976.


title: Peter Hofmann

text: Hofmann esiintyi Metropolitan-oopperassa vuosina 1980–1988. Hän tiedotti vuonna 2004 virallisesti jättävänsä lavat vuonna 1994 puhjenneen Parkinsonin taudin johdosta. Hän eli avioliitossa fysioterapeutti Sabine Zimmererin kanssa. Hänen elämäkertansa "Peter Hofmann - Singen aus Leidenschaft" ilmestyi vuonna 2003.


Peter Hofmann


title: Luciano Álvarez

text: Luciano José Álvarez Linares (s. 30. marraskuuta 1978) on entinen argentiinalainen jalkapalloilija. Hän oli pelipaikaltaan hyökkääjä.


title: Luciano Álvarez

text: Álvarez aloitti ammattilaisuransa Independientessä vuonna 1999. Vuonna 2001 Álvarez pelasi Savonassa Italiassa lyhyen aikaa. Elokuussa 2001 Alvarez siirtyi Suomeen FC Interiin, jossa hän pelasi kaiken kaikkiaan 63 Veikkausliiga-ottelussa tehden niissä 19 maalia.


title: Luciano Álvarez

text: Vuonna 2005 Álvarez vietti hetken Espanjassa CD Linaresissa. Tämän jälkeen hän lähti Englantiin Yeoviliin. Álvarez pelasi siellä neljä ottelua ja teki yhden maalin. Yeovilista Álvarez siirtyi vuonna 2006 Guatemalaan CSD Comunicacionesiin. Sen jälkeen hän pelasi Chilessä Coquimbo Unidossa ja Argentiinassa Instituto Córdobassa.


title: Emäsalo

text: Emäsalo () on saari ja kylä entisessä Porvoon maalaiskunnassa, nykyisessä Porvoon kaupungissa. Saari on 13 kilometriä pitkä ja 5 kilometriä leveä, ja sen asukasluku on noin 400. Valtaosa ympärivuotisista asukkaista on ruotsinkielisiä. Emäsalon rannoilla on runsaasti kesämökkejä.


title: Emäsalo

text: Saaresta on siltayhteys mantereelle Emäsalon siltaa pitkin. 378 metriä pitkä ja 17,5 metriä korkea silta valmistui joulukuussa 1992. Tätä ennen saarelle kuljettiin lossilla.


title: Emäsalo

text: Saaressa on neljä kylää: Emäsalon kylä (), Orrenkylä (), Pentinkylä () ja Vaarlahti (). Suurimmassa kylässä Bengtsbyssä on kyläkauppa, josta löytyy myös postin palvelut. Vaarlahden niemen kärjessä on säähavainto- ja luotsiasema. Saaren pohjoiskärjessä toimii kesäkautena etenkin veneliikennettä palveleva kioski ja St1-polttoainemyynti. Emäsalon kaakkoisosassa sijaitsee Hakasalon () saari.


title: Emäsalo

text: Emäsalo valittiin vuoden itäuusmaalaiseksi kyläksi 2002.


title: Juan Diego Flórez

text: Juan Diego Flórez (s. 13. tammikuuta 1973) on perulainen oopperatenori.


title: Juan Diego Flórez

text: Flórez syntyi Limassa, jossa hänen isänsä Rubén oli suosittu laulaja–kitaristi. Hän päätyi jo nuorena tuuraamaan laulajaa äitinsä pitämässä livemusiikin pubissa. Varhaisten musiikillisten kokemustensa seurauksena hänestä on tullut musiikkimaultaan hyvin monipuolinen. Hän opiskeli Kansallisessa konservatoriossa 17-vuotiaasta saakka.


title: Juan Diego Flórez

text: Vuosina 1993–1996 Juan Diego Flórez opiskeli saamansa stipendin turvin Philadelphian Curtis Institutessa. Hän saavutti menestystä jo debyytillään Pesaron Rossini-juhlilla 1996. Hän teki pian myös ensiesiintymisensä La Scalassa, vuonna 1997 Covent Gardenissa, vuonna 1999 Wienin valtionoopperassa ja vuonna 2002 New Yorkin Metropolitan-oopperassa.


title: Juan Diego Flórez

text: Juan Diego Flórez on tullut tunnetuksi bel canto -laulajana, varsinkin Gioacchino Rossinin teosten tulkitsijana. Hänelle on myönnetty lukuisia palkintoja sekä Perussa että kansainvälisesti, ja 4. kesäkuuta 2007 maansa korkeimman kunnia-arvon, "Gran Cruz de la Orden El Sol del Perún".


title: Monacon Grand Prix 1975

text: Monacon Grand Prix 1975 oli Formula 1 -sarjan osakilpailu, joka ajettiin 11. toukokuuta Monacon katuradalla. Kilpailun voitti itävaltalainen Niki Lauda.


title: Monacon Grand Prix 1975

text:
Paalupaikka: Niki Lauda
Nopein kierros: Patrick Depailler 1'28.67 kierroksella 68


title: Partikulaari

text: Partikulaari eli yksilöolio tarkoittaa metafysiikassa universaalin eli yleiskäsitteen yksittäistä ilmentymää. Esimerkiksi jokainen yksittäinen omena on omenan universaalin (tyypin, luonnollisen luokan, idean tms.) ilmentymä, ja Sokrates on ihmisen universaalin ilmentymä.


title: Partikulaari

text: Muun muassa P. F. Strawson on tehnyt eron partikulaarien ja yksilöiden välille määrittelemällä partikulaarin identiteetin omaavaksi aika-avaruudessa sijaitsevaksi yksilöksi. Seurauksena kaikki partikulaarit ovat yksilöitä, mutta kaikki yksilöt eivät ole partikulaareja. Ei-partikulaarisia yksilöitä ovat hänen mukaansa mm. ominaisuudet, luvut, väittämät ja tosiasiat.


title: Partikulaari

text: Yksittäinen partikulaari voi olla yhtä aikaa ilmentymä monesta universaalista. Esimerkiksi Sokrates on paitsi ihmisen myös filosofin ja tylppänenäisen ilmentymä. Partikulaarit voivat olla joko konkreettisia, kuten omena, tai abstrakteja, kuten esimerkiksi matemaattinen joukko. Joskus jälkimmäisten tapauksessa puhutaan kuitenkin erikseen abstrakteista partikulaareista.


title: Enrique Bátiz

text: Enrique Bátiz (s. 4. toukokuuta 1942 México, Meksiko) on Latinalaisen Amerikan tunnetuimpiin lukeutuva meksikolainen kapellimestari.


title: Enrique Bátiz

text: Bátiz esiintyi pianistina julkisesti jo lapsena. Hän opiskeli mm. Dallasin Southern Methodist Universityssä sekä Adele Marcusin johdolla Juilliard Schoolissa. Vuonna 1965 hän oli semifinalisti Kansainvälisessä Marguerite Long -pianokilpailussa Pariisissa. Hän saavutti alun perin arvostusta juuri pianistina ja osallistui myös Chopin-kilpailuun Varsovassa.


title: Enrique Bátiz

text: Kapellimestarina Bátiz on ollut huipulla 1970-luvulta. Hän on toiminut Meksikon valtion sinfoniaorkesterin ylikapellimestarina vuosina 1971–1983 sekä vuodesta 1990 ja Méxicon filharmonisen orkesterin ylikapellimestarina 1983–1989. Lisäksi hänet tunnetaan esimerkiksi Royal Philharmonic Orchestran ja Liverpoolin kuninkaallisten filharmonikkojen vierailevana kapellimestarina.


title: Enrique Bátiz

text: Bátizin ohjelmistoon kuuluu muiden muassa Claude Debussyn, Heitor Villa-Lobosin, Camille Saint-Saënsin, Igor Stravinskin, Sergei Rahmaninovin, Ludwig van Beethovenin, Joaquín Rodrigon, Manuel Maria Poncen, Georges Bizet'n, Silvestre Revueltasin, Pjotr Tšaikovskin, Nikolai Rimski-Korsakovin, Johannes Brahmsin ja Robert Schumannin tuotantoa.


title: Google Analytics

text: Google Analytics on ilmainen verkkosivujen kävijäseurantaan tarkoitettu tietokoneohjelma, jota käytetään WWW-selaimen välityksellä. Ohjelma saa verkkosivun kävijästä tietoa, kun kävijän selain suorittaa Javascript-komentosarjan, joka haetaan Googlen palvelimelta verkkosivun lähdekoodiin sisältyvällä lyhyehköllä kutsulla. Kävijöistä kerätyt tiedot tallennetaan Googlen palvelimelle, josta niistä koottuja tilastoja voidaan tutkia Analytics-ohjelmaan kirjautumalla.


title: Google Analytics

text: Google Analytics ei anna tietoa niistä kävijöistä, jotka ovat kytkeneet Javascriptin pois käytöstä WWW-selaimensa asetuksissa. Tämän vuoksi se ei kerro kävijöiden määrää yhtä luotettavasti kuin sellaiset kävijäseurantaohjelmat, jotka tallentavat tietoja lokitiedostoon eivätkä nojaudu Javascriptiin.


title: Google Analytics

text: Google Analyticsin hallitsemisen osoittamiseen on tarjolla kahta sertifikaattia. Google Analytics Authorized Consultant -ohjelma (CAAC) on tarkoitettu yrityksille ja Google Analytics Individual Qualification (GAIQ) yksityisille henkilöille.


title: Walter Weller

text: Walter Weller (30. marraskuuta 1939 Wien – 14. kesäkuuta 2015 Wien) oli itävaltalainen kapellimestari.


title: Walter Weller

text: Weller syntyi Wienissä ja nousi alun perin maineeseen viulistina. Hän oli 17-vuotiaana Wienin filharmonikkojen jäsen ja jo 22-vuotiaana konserttimestari. Hän myös johti omaa jousikvartettoaan vuosina 1958–1969.


title: Walter Weller

text: Kapellimestarina Walter Weller alkoi saada enenevää huomiota 1960-luvulta alkaen. Jo vuonna 1969 hän oli säännöllisesti johtamassa Wienin kansanoopperaa ja Wienin valtionoopperaa. Vuonna 1977 hän muutti Britanniaan ryhtyäkseen Liverpoolin kuninkaallisten filharmonikkojen ylikapellimestariksi. Tätä ennen hän oli johtanut vuodesta 1975 Tonkünstler-orkesteria Itävallassa.


title: Walter Weller

text: Vuosina 1980–1986 Weller johti Royal Philharmonic Orchestraa ja vuosina 1991–1996 Skotlannin kansallisorkesteria. Skotlannin pankki kunnioitti kapellimestaria painamalla tämän kuvan 50 punnan erikoisseteliin. Wellerin levytettyyn tuotantoon kuuluu mm. Haydnin, Mozartin, Bergin, Beethovenin, Brahmsin, Šostakovitšin ja Prokofjevin teoksia.


title: Walter Weller

text: Weller kuoli 75-vuotiaana kotonaan Wienissä 14. kesäkuuta 2015. Hän oli sairastanut syöpää.


title: Erifyle

text: Erifyle () oli kreikkalaisessa mytologiassa Talaoksen tytär. Hänen puolisonsa oli Amfiaraos, jonka kanssa hänellä oli lapset Alkmaion ja Amfilokhos.


title: Erifyle

text: Erifyle oli joutunut ratkaisijan asemaan veljensä Adrastoksen ja puolisonsa Amfiaraoksen välisessä riidassa. Nämä olivat sopineet, että erimielisyyksissä Erifylen mielipide ratkaisisi kiistan. Nyt Adrastos halusi auttaa luoksensa paennutta Polyneikestä, jonka veli Eteokles oli vienyt tältä Theban kuninkuuden; sotaretkeen vain tarvittiin välttämättä mukaan Amfiaraos, kuuluisa tietäjä. Amfiaraos oli kuitenkin ennalta nähnyt, että hän olisi tuhon oma, jos hän osallistuisi taisteluun, ja niin hän johdonmukaisesti kieltäytyi osallistumasta. Polyneikes kysyi neuvoa Ifikseltä, kuinka hän saisi Amfiaraoksen mukaan, ja tämä neuvoi antamaan Harmonian kaulanauhan tämän puolisolle Erifylelle. Näin tapahtui, ja Erifyle lahjan saatuaan ratkaisi kiistan veljensä eduksi ja lähetti siten Amfiaraoksen taisteluun, joka tunnetaan nimellä ”seitsemän Thebaa vastaan”.


title: Erifyle

text: Amfiaraos piti lupauksensa, mutta ennen lähtöään – kokeneensa vaimonsa pettäneen hänet – käski poikaansa Alkmaionia tappamaan äitinsä ja hyökkäämään Thebaa vastaan vartuttuaan aikuiseksi. Kymmenen vuotta myöhemmin epigonit aloittivatkin hyökkäyksen valmistelun. Tällä kertaa Thersandros antoi viitan Erifylelle, jotta tämä houkuttelisi poikansa osallistumaan taisteluun. Oraakkeli oli kertonut Alkmaionin täytyvän johtaa joukkoa, jotta se olisi voitokas, ja niin tämä kysyi neuvoa Apollonilta, mitä hänen pitäisi tehdä osallistumisensa ja äitinsä suhteen. Apollonin vastaus kuului, että hänen pitäisi osallistua ja surmata äitinsä rangaistukseksi lahjojen ottamisesta sukunsa ajamiseksi kuolemaan. Theban valtauksen jälkeen Alkmaion surmasikin äitinsä – Apollodoroksen mukaan mahdollisesti veljensä Amfilokhoksen kanssa.


title: Erifyle

text: Vergilius kertoo Erifylen olevan manalassa vuotaen edelleen verta poikansa tekemästä haavasta.


title: Sulunsarvinokka

text: Sulunsarvinokka ("Anthracoceros montani") on äärimmäisen uhanalainen lintu.


title: Sulunsarvinokka

text: Sulunsarvinokalla on valkoista pyrstöä lukuun ottamatta kiiltävän musta höyhenpeite. Lintu kasvaa noin 70 cm pitkäksi


title: Sulunsarvinokka

text: Sulunsarvinokkia elää Filippiineillä, varmuudella enää yhdellä Tawitawin saarella Sulun eli Jolon saaristossa. Vuoden 2006 tietojen mukaan sulunsarvinokkia saattaa olla enää kaksikymmentä paria.


title: Sulunsarvinokka

text: Sulunsarvinokka elää sademetsässä. Se syö puiden hedelmiä ja tarvitsee isokokoisia puita myös pesäpaikakseen. Metsästys ja luonnontilaisten metsien hävitys viljelmien tieltä ovat ajaneet sen sukupuuton partaalle.


title: Finanssioikeus

text: Finanssioikeus on oikeudenala, joka käsittelee julkista taloutta. Julkisella taloudella tarkoitetaan valtion- ja kunnallistaloutta sekä sosiaaliturvarahastoja. Finanssioikeus on osa julkisoikeutta. Finanssioikeus jakautuu julkisen talouden varojen hankintaa koskevaan vero-oikeuteen ja näiden varojen käyttöä koskevaan finanssihallinto-oikeuteen. Käytännön finannssioikeus on oppi julkisyhteisöjen varainkäytön oikeuskysymyksistä, jotka liittyvät budjetteihin, määrärahoihin, taloudelliseen suunnitteluun, tilinpitoon ja valvontaan.


title: Maria-Empfängnis-Dom

text: Maria-Empfängnis-Dom, tunnetaan myös nimellä Neuer Dom, on roomalais-katolinen tuomiokirkko Linzin kaupungissa, Itävallassa.


title: Maria-Empfängnis-Dom

text: Tuomiokirkon rakentamisen käynnisti vuonna 1855 piispa Franz Joseph Rudigier. Peruskivi muurattiin vuonna 1862, ja vuonna 1924 piispa Johannes Maria Gföllner vihki rakennuksen pyhän Marian katedraaliksi. Sen suunnitteli Kölnin arkkihiippakunnan pääarkkitehti Vincenz Statz ranskalais-goottilaiseen tyyliin.


title: Maria-Empfängnis-Dom

text: Tuomiokirkkoon mahtuu noin 20 000 ihmistä ja se on siten Itävallan suurin kirkkorakennus. Sen torni yltää 135 metrin korkeuteen. Alun perin rakennuksesta suunniteltiin korkeampaa, mutta suunnitelmat hylättiin, koska tuolloisessa Itävalta-Unkarissa mitään rakennusta ei saanut rakentaa korkeammaksi kuin Wienin Stephansdomin etelätorni. Maria-Empfängnis-Domin torni onkin kaksi metriä lyhyempi kuin Stephansdomin.


title: Maria-Empfängnis-Dom

text: Tuomiokirkossa on myös huomattavia lasimaalauksia, joista tunnetuin kuvaa Linzin kaupungin historiaa. Tuomiokirkon ikkunoissa on myös kirkon rakentamisessa auttaneiden henkilöiden kuvia. Toisessa maailmansodassa varsinkin tuomiokirkon eteläisen osan lasimaalaukset kärsivät vaurioita. Niiden uudelleenmaalaamisen sijasta ne on korvattu moderneilla lasimaalauksilla.


Krimin autonominen sosialistinen neuvostotasavalta () oli Neuvostoliittoon kuulueen Venäjän SFNT:n autonominen osa Krimin niemimaan alueella vuosina 1921–1945, lukuun ottamatta vuosia 1941–1944, jolloin alueetta hallinnoi saksalaisvalloittajien Ukrainan valtakunnankomissariaatti (Krimin päähallintopiiri).


title: Krimin autonominen sosialistinen neuvostotasavalta

text: Krimin ASNT oli olemassa vielä uudelleen muutaman kuukauden ajan vuosina 1991-1992 osana Ukrainan SNT:tä, ennen Ukrainan itsenäistymistä.


text: Krimin ASNT perustettiin 18 lokakuuta 1921. Krimin ASNT:n alue oli aiemmin muodostanut vajaat puolet Venäjän keisarikunnan Taurian kuvernementin maista. Krimin ASNT:n pääkaupunki oli Simferopol ja viralliset kielet krimintataarin kieli ja venäjä. Krimin tataarit olivat toivoneet autonomian suojaavan heitä Stalinin vainoilta, mutta toiveet eivät toteutuneet. Myös alueen etniset kreikkalaiset kohtasivat syrjintää.


text: Maailmansodan aikana jotkut Krimin tataarit toimivat saksalaisten hyväksi, ja rangaistuksena Krimin koko tataariväestö karkotettiin keväällä 1944 Keski-Aasiaan.


text: Tasavallan autonomia lakkautettiin 30. kesäkuuta 1945, ja Krim liitettiin suoraan osaksi Venäjän neuvostotasavaltaa Krimin alueena. Alue siirtyi osaksi Ukrainan SNT:tä 1954.


title: Joscelin I

text: Joscelin de Courtenay eli Joscelin I (?–1131), Galilean ruhtinas ja Turbesselin linnanherra (1115–1131) ja Edessan kreivi (1119–1131), hallitsi Edessan kreivikuntaa sen lyhyenä kukoistusaikana, vuosien 1118–1131 välillä. Hän kykeni säilyttämään kreivikunnan laajat ja vaikeasti puolustettavat rajat sotilaallisen kyvykkyytensä, henkilökohtaisen rohkeutensa ja paikallisen armenialaisväestön keskuudessa nauttimansa suosion turvin.


title: Joscelin I

text:
Hän syntyi Courtenayn lordin Joscelin I:n ja tämän vaimon Elisabethin nuorempana poikana. Hänen vaiheistaan ennen saapumistaan ristiretkeläisvaltioihin tiedetään vähän. Hän saapui Pyhään maahan katastrofaalisen vuoden 1101 ristiretken mukana ja ryhtyi serkkunsa Baldwin II:n, Edessan kreivin palvelukseen. Hän sai läänityksekseen Turbesselin linnan ja sitä ympäröivät maat Eufratin länsipuolella. 1104 hän joutui vangiksi Harranin taistelussa. Vapauduttuaan hän palasi läänityksilleen. 1113 kreivi Baldwin II hääti Joscelinin Turbesselista, ilmeisesti peläten tämän kansansuosiota Kreivikunnan paikallisten alamaisten parissa. Jäätyään vaille asemaa Edessassa Joscelin siirtyi Jerusalemin kuningaskunnan palvelukseen.
Kuningas Baldwin I läänitti hänelle Jerusalemin kuningaskuntaan kuuluvan Galilean ruhtinaskunnan.


title: Joscelin I

text: Jerusalemin kuningas Baldwin I kuoli 1118 ja seuraajaa valittaessa Joscelin de Courtenay tuki entistä lääninherraansa Edessan kreivi Baldwin II:a, Baldwin I:n veljeä Boulognen Eustace III:a vastaan, joka oli lapsettomana kuolleen kuninkaan lähin sukulainen. Eustace oli osallistunut ensimmäiseen ristiretkeen mutta palannut tiluksilleen Ranskaan. Hän oli tehtävään haluton, liian kaukana ja ei erityisen kyvykäs johtaja. Joscelinin mielipide oli valinnassa varsin ratkaiseva. Hän oli Galilean ruhtinaana Jerusalemin kuningaskunnan merkittävimpiä miehiä, henkilönä kunnioitettu, Jerusalemin patriarkka tuki häntä, ja ilmiselvästi vailla henkilökohtaista motiivia, olihan Baldwin II häätänyt hänet Edessasta.


title: Joscelin I

text:
Baldwin II palkitsi hänen uskollisuutensa nimittämällä tämän seuraajakseen Edessan kreiviksi. Valinta oli onnistunut siilä hän oli sotilaallisesti kyvykäs ja suosittu sekä eurooppalaisten että paikallisten armenialaisten parissa. Hän oli naimisissa Gosdantin I:n, Armenialaisen Kilikian ruhtinaan tyttären, Beatricen kanssa, joka synnytti hänelle yhden pojan, Joscelin II:n. Beatricen kuoleman jälkeen (1122) hän meni naimisiin Marian, Salernon Rogerin, Antiokian ruhtinaan sisaren kanssa.
Toisin kuin useimpien muiden ristiretkeläisvaltioiden johtajat hän saattoi luottaa paikallisväestön aktiiviseen ja vapaaehtoiseen tukeen.
Tämä kävi ilmi, kun Joscelin yhdessä Baldwin II:n kanssa joutui 1123 turkkilaisten vangiksi. Hänet auttoi pakoon viidenkymmenen armenialaissotilaan joukko, joka onnistui kauppiaiksi naamioituneina soluttautumaan linnoitukseen ja valtaamaan sen.
Joscelin lähti linnoituksesta hakemaan apua kreivikunnastaan. Baldwin ja armenialaiset jäivät puolustamaan linnoitusta.
Turkkilaiset kuitenkin valtasivat linnoituksen ja Baldwin joutui uudelleen vankeuteen, josta vapautui seuraavana vuonna.
Pelastusretken organisoivat ilmeisesti Joscelinin armenialaisen vaimon, Gosdantin I:n tyttären, Beatricen sukulaiset.


title: Joscelin I

text:
Palattuaan vankeudesta Joscelin kykeni laajentamaan kreivikuntaansa, ja 1125 hän osallistui voittoisaan Azazin taisteluun Mosulin Seldzuki atabegia Il-Bursuqia vastaan.
Hän loukkaantui vakavasti 1131 piirittäessään pientä linnaa Aleppon koillis puolella kun hänen joukkojensa muurin alitse kaivama käytävä romahti. Lähes välittömästi tämän jälkeen hänelle ilmoitettiin että Danishmenidi emiiri Ghazi II marssi Kaisunin linnoituskaupunkia vastaan. Kun hänen poikansa, tuleva Joscelin II kieltäytyi toivottomaksi katsomastaan tehtävästä, johti hän itse avustusretkikuntaa, vaikka joutui vammojensa vuoksi matkustamaan kantotuolissa. Ghazin kuultua mahdollisesti kuolleeksi luulemansa Joscelinin johtavan joukkojaan, hän vetäytyi takaisin omalle alueelleen. Rasitus oli kuitenkin ollut liikaa
vaikeasti loukkaantuneelle Joscelinille ja hän kuoli kantotuoliinsa tiensivuun pian kuultuaan viimeisestä voitostaan.
Joscelin de Courtenayn jälkimaine myöhemmin keskiajalla oli suuri ja häntä pidettiin yhtenä ritarillisen käytöksen esikuvista.


title: Mercedes-Benz SL-sarja (R230)

text: Mercedes-Benz R230 on Mercedes-Benzin SL-sarjan avoauton viides sukupolvi. Se esiteltiin Frankfurtin autonäyttelyssä vuonna 2001. Autossa käytetään sähköhydraulisesti liikkuvaa kovakattoa, jonka ansiosta auto muuttuu nopeasti coupe-mallista 2-paikkaiseksi roadsteriksi.


title: Mercedes-Benz SL-sarja (R230)

text: Vuonna 2002 markkinoille tuli remmiahdetulla 5,4 litran V8-moottorilla varustettu SL 55 AMG. Vuonna 2003 malliston huipulle tuli tuplaturboahdetulla 6,0 litran V12-moottorilla varustettu SL 65 AMG. Geneven autonäyttelyssä vuoden 2005 keväällä esiteltiin myös prototyyppi SL 400 CDI -mallista ja myös tuotantomalli tuli myöhemmin mallistoon. Vuonna 2006 mallille tehtiin pieni kasvojenkohotus. Vuonna 2007 markkinoille tulee rajoitettu 75 kappaleen erä 50th Annivesary SL 550 -mallia jossa on mm. musta puusisustus ja 18" 10-puolaiset vanteet.


title: Mercedes-Benz SL-sarja (R230)

text: Vuonna 2008 (mallivuosi 2009) esitellään R230-mallin toinen facelift. Autoon tulee uusi etupuskuri, säleikkö sekä samantyyppiset etuvalot kuin mm. CLS-mallissa. SL-malliin tulee myös SLK-mallissa nähty Airscarf-järjestelmä, joka puhaltaa lämmintä ilmaa matkustajien niskaan. Moottorivaihtoehdot tulevat säilymään suurin piirtein ennallaan.


title: Elena (täsmennyssivu)

text: Elena tarkoittaa seuraavia:


title: Mercedes-Benz E-sarja (W211)

text: Mercedes-Benz W211 on Mercedes-Benz E-sarjan viides sukupolvi, jota valmistettiin vuosina 2002–2009. Sen farmari-malli esiteltiin vuoden 2003 alussa ja sedan-malli esiteltiin Brysselin autonäyttelyssä vuonna 2002. Keväällä 2006 esiteltiin facelift-malli uusine moottoreineen.


title: Mercedes-Benz E-sarja (W211)

text: W211 on ulkomitoiltaan hieman pienempi (lyhyempi ja kapeampi) kuin edeltäjänsä. Silti se säilyi sisätiloiltaan edelleen varsin väljänä. Koria vahvistettiin monin tavoin ja autosta pyrittiin tekemään erittäin turvallinen. Monet alumiinista valmistetut korin osat (muun muassa konepelti ja tavaratilan kansi) mahdollistivat kuitenkin kokonaispainon pysymisen suurin piirtein ennallaan. Korimalleina on 4-ovinen sedan, 5-ovinen farmari ja tehtaalla pidennetty lang-pohja (limusiinit, ambulanssit ja ruumisautot).


title: Mercedes-Benz E-sarja (W211)

text: W211-mallia on maailmanlaajuisesti myyty keväästä 2002 faceliftin esittelyyn mennessä noin miljoona kappaletta. Myydyistä autoista noin 860 000 kpl on ollut sedan-malleja ja 140 000 kpl farmareita. Auto on moottorin kestävyyden kannalta tunnettu hyvänä ja mahdollisia ongelmia voikin lähinnä odottaa elektroniikkaan liittyvissä asioissa. Kaiken kaikkiaan W211 onnistui kuitenkin palauttamaan E-sarjan maineen erittäin luotettavana automallina hieman huonommin menestyneen W210-mallin jälkeen.


title: Mercedes-Benz E-sarja (W211)

text: E-sarja oli ensimmäinen Mercedes-Benz-malli, jossa esiteltiin Bluetec-tekniikkaa käyttävä moottori. Tämä moottorin polttoainetaloutta ja pakokaasupäästöjä pienentävä tekniikka esiteltiin Detroitin autonäyttelyssä vuonna 2006 E320-mallissa. E320 Bluetec tulee myyntiin myös Euroopassa joulukuussa 2007.


title: Mercedes-Benz E-sarja (W211)

text: Erikoisuuteena mallisarjassa muun muassa sähköhydrauliset SBC-jarrut. Tiettyjen bensiinimoottoreiden yhteyteen esiteltiin syksyllä 2003 4Matic-neliveto sekä kalleimpien mallien yhteyteen Airmatic-jousitus, jonka avulla kuljettaja pystyy vaihtamaan jousituksen kovuuden joko urheilulliseksi tai mukavan pehmeäksi. Muita uusia varusteita olivat alueittainen Thermotronic-ilmastointi ja hieronta-ominaisuuksilla varustetut istuimet sisältävä Multicontour-järjestelmä.


title: Mercedes-Benz E-sarja (W211)

text: Varustetasoja on kolme: Classic, Elegance ja Avantgarde.


title: Mercedes-Benz E-sarja (W211)

text: Mallisarjan alkupään yksilöissä esiintyi vuotavia automaattivaihteiston öljynjäähdyttimiä. Vuoto aiheutti jäähdytysnesteen sekoittumista vaihteistoöljyyn, sillä öljyn jäähdytin sijaitsee moottorin jäähdytysnesteen jäähdyttimen yhteydessä. Valmistaja teki muutoksia osan alihankintaan ja korvasi vialliset jäähdyttimet uusissa autoissa päivitetyillä osilla alkaen syyskuusta 2004.


title: Mercedes-Benz E-sarja (W211)

text: Ajoneuvon SBC-jarrut eli sähköhydrauliset jarrut ovat myös aiheuttaneet tietyillä käyttäjillä ongelmia. Ongelmat johtivat usein SBC-yksikön uusintaan, joka tuotti ajoneuvon omistajalle isoja kustannuksia. SBC-jarrut korvattiin vuodesta 2006 eteenpäin perinteisillä jarruilla.


title: Mercedes-Benz E-sarja (W211)

text: Vuoden 2006 keväällä Mercedes-Benz esitteli Münchenissä E-sarjan kasvojenkohotuksen mallivuodelle 2007. Maailman ensiesittely tapahtui huhtikuussa New Yorkin autonäyttelyssä. Esittelyn yhteydessä Mercedes-Benz ilmoitti mallin olevan puhtain, turvallisin, tehokkain ja arvokkain koskaan valmistettu E-sarja. Auton ulkomuodot muuttuivat hyvin vähän verrattuna alkuperäiseen vuonna 2002 esiteltyyn malliin verrattuna. Etupuskuri on muotoiltu uudelleen hieman terävämmän oloiseksi, samoin muun muassa jäähdyttäjän säleikkö, etu- ja takavalot ja sivupeilit. Mersun mukaan noin 2000 osaa on joko täysin uusia tai edelleen kehitettyjä.


title: Mercedes-Benz E-sarja (W211)

text: Mallin vakiovarusteisiin lisättiin aikaisemmin S-sarjasta tuttuja turvallisuusvarusteita, kuten onnettomuuksia ennakoiva, turvavöiden ja turvatyynyjen toimintaan vaikuttava Pre-Safe-järjestelmä, elektronisesti ohjatut Neck-Pro-niskatuet sekä hätäjarrutuksessa vilkkuvat jarruvalot. Uusittuun sisustukseen kuuluu uusien värivaihtoehtojen lisäksi muun muassa uusi nelipuolainen ratti ja uusittu automaattisen Thermatic-ilmastoinnin ohjausjärjestelmä. Suurin muutos lienee toimintahäiriöistä kärsineiden sähköhydraulisten SBC-jarrujen (Sensotronic Brake Control) poisjättäminen ja mallissa palattiin hydraulisesti toimiviin jarruihin. Jarrujärjestelmään liitettiin Adaptive Brake -järjestelmä, joka parantaa jarrujen toimintaa hätäjarrutuksissa. Ohjauksen osalta uutta on Direct Control -järjestelmä, jonka pitäisi tarkentaa ohjausta etenkin nopeissa ohjausliikkeissä.


title: Mercedes-Benz E-sarja (W211)

text: Suurin osa facelift-versiossa käytettävistä kymmenestä moottorista on uusia. Vanhoja moottoreita käytetään vain E200 NGT, E280 ja E350 -malleissa. Uusien moottoreiden myötä mallien suoritusarvot paranivat, mutta polttoainetalous pysyi kuitenkin ennallaan. Suhteellisesti suurimman muutoksen koko perusmoottori 200 CDI, jonka maksimiteho lisääntyi 14 hevosvoimalla ja vääntö 70 Nm:llä. Malliston huipulle lisättiin E-sarjan kaikkien aikojen tehokkaimmalla moottorilla varustettu E 63 AMG, joka edeltäjästään poiketen ei ole mekaanisesti ahdettu vaan ns. vapaastihengittävä.


title: Lyhytnokkamurri

text: Lyhytnokkamurri "(Brachyramphus brevirostris)" on harvinainen pohjoisten rantojen lintu.


title: Lyhytnokkamurri

text: Lyhytnokkamurri kasvaa noin 25 cm pitkäksi. Sillä on lyhyet jalat. Se vaihtaa väriään vuodenaikojen mukaan: pesimäkaudella se on savenvärinen, talvella mustavalkoinen. Se ääntelee kahdella tavalla: piipittelemällä ja murisemalla "aaahhrrr".


title: Lyhytnokkamurri

text: Lyhytnokkamurri elää Alaskan ja Siperian lähivesillä. Noin 7–15 % Prinssi Williamin salmen lyhytnokkamurreista sai surmansa Exxon Valdezin öljyonnettomuudessa.


title: Lyhytnokkamurri

text:
Lyhytnokkamurri ruokailee rannikon lähellä. Se kerää krilliä, kalanpoikasia ja muuta eläinplanktonia. Poikasten ruokintaa varten se voi pyydystää vähän isompiakin kaloja.
Lyhytnokkamurri pesii paljaalla maalla vuoriston suojanpuolella jonkun matkaa rannikosta. Toisin kuin useimmat rantalinnut, se ei muodosta yhdyskuntia edes pesimäajaksi.


title: Elena

text: Elena on muun muassa Suomessa, Italiassa ja Venäjällä käytetty naisen etunimi. Heinäkuun 2017 loppuun mennessä Suomessa on Väestörekisterikeskuksen tietojen mukaan ollut 7 253 Elena-nimen saanutta naista, joista suurin osa on 1900-luvun loppupuolella syntyneitä.


title: Elena

text:
Elena on muunnos Helenestä, joka on alun perin kreikkalainen nimi. Helenen taustalla on joko kreikan soihtua tai kuuta merkitsevä sana.
Elenalla on siis sama alkuperä kuin Helenalla. Latinaksi Elena tarkoittaa valoa.


title: Elena

text: Kun Elena () on venäläisen naisen nimenä, se voidaan translitteroida myös "Jelena".


title: Kantoaine

text: Kantoaineella tarkoitetaan muun muassa kemiallisissa yhdisteissä olevia apuaineita, jotka toimivat varsinaisen tehoaineen kuljettajina. Esimerkiksi liiman polymeerit voivat olla vedessä jonka haihtuessa liima kovettuu.


title: Kantoaine

text: Kantoaineella tarkoitetaan myös biologisessa kantoaineprosessissa käytettäviä kantoainekappaleita, joiden pinnalla mikrobit (biofilmi) elävät.


title: Treaty Oak

text: Treaty Oak () on Yhdysvalloissa Texasin osavaltiossa, Austinin kaupungin Treaty Oak Park -puistossa kasvava tammi. Tammi on lajia "Quercus virginiana" ja sen iäksi on arvioitu yli 500 vuotta. Se on viimeinen jäljelläoleva puu Council Oaks -nimisestä tammiryhmästä.


title: Treaty Oak

text: Puun nimi tulee paikallisesta legendasta, jonka mukaan Texasin tasavallan perustaja Stephen F. Austin allekirjoitti puun alla alueen alkuperäisväestön kanssa rajasopimuksen.


title: Treaty Oak

text: Treaty Oak tuli maailmalla tunnetuksi vuonna 1989, kun Paul Cullen myrkytti sen rikkaruohomyrkyllä. Myrkytyksen seurausten alkaessa näkyä yhä pahemmin ihmiset huolestuivat. Kävijät toivat tammen juurelle runoja, kukkia ja jopa kanakeittoa. Japanista ja Australiasta saakka saapui puun pikaista paranemista toivottavia kortteja. Jotkut rukoilivat puun juurella sen paranemista. Toukokuussa 1990 Cullen tuomittiin yhdeksäksi vuodeksi vankeuteen ”rikoksestaan luontoa kohtaan”.


title: Treaty Oak

text: Asiantuntijoiden pelastustoimien ansiosta tammi selviytyi myrkytyksestä osittain: noin kolmasosa alkuperäisestä oksistosta on yhä jäljellä. Vuonna 1997 ensimmäiset myrkytyksen jälkeiset tammenterhot putosivat puusta ja ne kylvettiin 1999 eri puolille aluetta jatkamaan Treaty Oakin tarinaa.


title: Treaty Oak

text: Treaty Oak on listattu "Tree’s Who’s Who" -listalle (”"Puiden kuka kukin on"”) ja se on päässyt myös American Forestry Associationin Hall of Fameen Washingtoniin.


title: Vansjärvi

text: Vansjärvi (, "Vanzozero") on taajama ja rautatieasema Pinduisen kaupunkikunnassa Karjalan tasavallan Karhumäen piirissä.


title: Vansjärvi

text: Vanzozeron rautatieasema oli Muurmannin radalla pohjoisin paikka, jonka suomalaiset valtasivat jatkosodassa 1941-1944. Valtaus (Krivin taistelu) tapahtui hyökkäysvaiheen aikana marraskuussa 1941.Suomen Valtionrautatiet liikennöi Muurmannin radalla pohjoisimmillaan yhtä väliä etelämpänä olevalle Malygan asemalle (Malu) asti. Aseman lähistöllä on neuvostoliittolainen sankarihauta, johon on haudattu sodanjälkeisissä etsinnöissä löydettyjä kaatuneita. Metsässä on myös sodanaikaisia juoksuhautoja ja ruostuneita piikkilankoja.


title: Kissarutto

text: Kissarutto on kissoissa esiintyvä "feline panleukopenia" -parvoviruksen aiheuttama tartuntatauti. Se on erittäin tarttuva, ja sen itämisaika on 2–10 vuorokautta. Kissa, jolla on todettu tai epäillään kissaruttoa, tulisi eristää muista kissoista. Tauti tarttuu eritteiden kautta, ja syntymättömät pennut voivat saada sen emoltaan. Sikiössä parvovirus voi aiheuttaa pikkuaivojen vajaakehitystä. Sairastuneesta kissasta tulee ruokahaluton ja apaattinen, ja se alkaa oksennella ja ripuloida, mikä johtaa kissan kuivumiseen. Kuolleisuus tautiin on suuri, ja ainoa keino tautia vastaan on rokottaminen. Mikäli kissa selviytyy taudista hengissä, se saa siihen elinikäisen immuniteetin.


title: Kissarutto

text: Kissaruton aiheuttaja on parvoviruksiin kuuluva kissaruttovirus (FPLV, Feline Panleucopenia Virus). Se on hyvin ympäristöolosuhteita ja kemikaaleja kestävä vaipaton DNA-virus, joka säilyy kuukausia tartuntakykyisenä viruksella saastuneessa ympäristössä. Sairastuneet eläimet erittävät sitä runsaasti ulosteissaan. Virus tarttuu helposti, ja tartunnalle alttiit eläimet saattavat saada tartunnan saastuneesta ympäristöstä jopa puhdistuksen ja desinfektion jälkeen.


title: Kissarutto

text: Kissaruttovirus leviää sairaan kissan ulosteiden välityksellä ja tarttuu suun kautta. Virus lisääntyy ensin nenänielussa ja leviää sitten verenkierron välityksellä lähes kaikkialle kissan elimistöön. Viruksen lisääntyminen vaatii aktiivisesti jakautuvaa solukkoa. Virus iskee mm. immuunijärjestelmän soluihin, mistä on seurauksena immuunivajavuus. Lymfosyyttien määrän lasku voi johtua suoraan niiden tuhoutumisesta ja epäsuorasti niiden vaeltamisesta kudoksiin. Luuydin on myös viruksen kohteena, mikä selittää taudille tyypillisen valkosolujen määrän dramaattisen laskun.


title: Kissarutto

text:
Kissaruton tyypillinen oire on ripuli, joka johtuu suolistonukan vaurioitumisesta viruksen tuhotessa suolen pintasolukkoa. Virus lisääntyy nopeasti jakautuvissa suolen sisäpinnan soluissa. Samanaikainen muu virusinfektio, kuten kissan koronavirus, saattaa pahentaa tautia entisestään.
Kissarutto voi tarttua kaikenikäisiin kissoihin. Pennut ovat tartunnalle kaikkein herkimpiä, ja niillä tauti on myös vakavin – yli 90 % tartunnan saaneista menehtyy.
Kohdussa tai pian syntymän jälkeen saatu infektio voi vaikuttaa keskushermostoon johtaen pikkuaivojen vaurioitumiseen, joka ilmenee liikehäiriöinä, esim. haparoivana liikkumisena, kaatuiluna ja tärinänä.


title: Kissarutto

text: Kissarutto voidaan todeta osoittamalla virus ulosteesta kaupallisilla pikatesteillä. Näiden testien herkkyys ja tarkkuus on riittävä verrattuna PCR-testaukseen tai perinteiseen viruksen eristämiseen ja viljelyyn soluviljelmissä. Seerumin vasta-aineita voidaan osoittaa erilaisilla serologisilla testeillä.


title: Kissarutto

text:
Käyttökelpoista spesifistä hoitoa ei ole tarjolla, joten sairaan kissan hoito perustuu sen elintoimintojen tukemiseen ja sekundaaristen bakteeritulehdusten torjuntaan. Suonensisäinen nesteytys, jolla pyritään korjaamaan ripulin aiheuttamat neste- ja suolatasapainon häiriöt, on tärkein oireenmukainen hoito.
Suolenseinämän vakava vaurioituminen virusinfektion seurauksena voi johtaa siihen, että suolensisällön bakteerit pääsevät tunkeutumaan verenkiertoon. Tämä voi helposti aiheuttaa verenmyrkytyksen, koska sairaan kissan immuunijärjestelmä on myös viruksen runtelema. Verenmyrkytyksen ennaltaehkäisyyn käytetään antibioottihoitoa, joka annetaan usein suonensisäisesti.


title: Kissarutto

text: Koska kissarutto on usein vakava ja virus on niin yleinen ja kestävä ympäristössä, kaikkien kissojen rokottamista sitä vastaan suositellaan vahvasti. Sisäkissatkaan eivät ole suojassa tartunnalta, koska virus voi siirtyä sisätiloihin esim. omistajan kengissä.


title: Tammet

text: Tammet ("Quercus") on pyökkikasvien ("Fagaceae") suku. Lajeja esiintyy luonnonvaraisena pohjoisella pallonpuoliskolla ja niihin kuuluu sekä lehtensä varistavia että ainavihreitä lajeja. Lajeja tunnetaan noin 500. Niiden tärkein yhteinen tuntomerkki on tammenterho: kuppimaisessa pohjuksessa kasvava ohutkuorinen, pähkinämäinen siemen.


title: Tammet

text: Tammi on valittu Englannin, Liettuan, Puolan, Ranskan, Saksan, Viron, Walesin ja Yhdysvaltojen kansallispuuksi.


title: Tammet

text: Eurooppalaisia:


title: Tammet

text: Aasialaisia:


title: Tammet

text: Afrikkalaisia:


title: Tammet

text: Pohjoisamerikkalaisia:


title: Brallobarbitaali

text: Brallobarbitaali on barbituraatteihin kuuluva, vuonna 1964 kehitetty lääkeaine, jota käytetään sedatiivina ja unilääkkeenä.


title: Brallobarbitaali

text: Brallobarbitaalimolekyylissä on yksi bromiatomi. Bromideja käytetään useissa rauhoittavissa lääkeaineissa joko tehoaineena tai sivuaineena lisäämään lääkkeen sedatiivista vaikutusta.


title: Brallobarbitaali

text: Brallobarbitaalia myytiin pääasiallisesti Vesparax-nimisenä yhdistelmälääkkeenä unettomuuden hoitoon.


title: Brallobarbitaali

text: Eliminaation puoliintumisaika riippuu brallobarbitaalin antotavasta. Oraalisesti annosteltuna puoliintumisaika on huomattavasti pidempi kuin suonensisäisesti annosteltuna, tämä pidentää brallobarbitaalilla saatavaa unta. Tämän arvellaan johtuvan brallobarbitaalin nopeammasta metabolisoitumisesta suonensisäisesti, kuin suun kautta annosteltuna.


title: Brallobarbitaali

text: Brallobarbitaali on Vesparax-unilääkkeen lääkeaineista vaarallisin ja aiheuttaa herkimmin myrkytyksiä ja sivuoireita.


title: Brallobarbitaali

text: Vesparaxin sisältämät hydroksitsiini ja sekobarbitaali pidentävät brallobarbitaalin puoliintumisaikaa.


title: Son Kite

text: Son Kite on malmölainen psytrancea tuottava duo, jonka muodostavat Sebastian Mullaert ja Marcus Henriksson. Duo tuottaa melodista psytrancea, tosin heidän tyyliään on usein kuvailtu myös progressiiviseksi tranceksi. Kaksikko on tehnyt yhdessä musiikkia vuodesta 1996. Son Kite on julkaissut kolme albumia ja Tokiossa nauhoitetun live-DVD:n.


title: 1200 Micrograms

text: 1200 Micrograms (tunnetaan myös nimellä 1200 Mics) on Espanjan Ibizalta lähtöisin oleva psytrancea tuottava ryhmä, jonka muodostavat Sajahan "Riktam" Natkin, Joe "Bansi" Quinteros, Raja Ram sekä Chicago. Kokoonpano on tehnyt musiikkia vuodesta 1999, mutta on nyt eronnut erimielisyyksien johdosta. Riktam, joka tuotti lähes kaikki yhtyeen kappaleet, oli kyllästynyt jakamaan rahat kolmen muun henkilön kanssa, ja tämän vuoksi yhtye hajosi 2007. Yhtyeen nimi viittaa erittäin korkeaan LSD-annokseen ja erääseen Terence McKennan sitaattiin, jota on samplattu kappaleessa ”Salvia Divinorum” (”A substance so powerful that 300 micrograms is the dose.” Projektissa mukana neljä henkilöä, joten 4*300=1200). 1200 Micrograms tunnetaan kitaran käytöstä kappaleissaan ja huumeteemastaan.


title: 1200 Micrograms

text: Yhtyeen ensimmäisen levyn ("1200 Micrograms") teemana oli Raja Ramin lempihuumeet. Albumin kappaleisiin on lainattu paljon Terence McKennan sitaatteja ja sampleja elokuvasta "Pelkoa ja inhoa Las Vegasissa". Levyn julkaisu oli suuri menestys. Yhtye julkaisi "Marijuana" musiikkivideon vuonna 2003.


title: 1200 Micrograms

text: Yhtyeen toinen albumi, "Heroes of the Imagination", on omistettu tunnetuille keksijöille ja tiedemiehille. Albumi sisältää myös vuoden 2003 hittikappaleen "Acid For Nothing", joka on Dire Straits -yhtyeen "Money for Nothing" -kappaleen trance-remix.


title: Michael Peña

text: Michael Anthony Peña (s. 13. tammikuuta 1976 Chicago, Illinois, Yhdysvallat) on yhdysvaltalainen näyttelijä.


title: Paul Haggis

text: Paul Edward Haggis (s. 10. maaliskuuta 1953 London, Ontario) on Oscar-palkittu kanadalainen käsikirjoittaja, elokuvaohjaaja ja -tuottaja. Haggis aloitti uransa televisio-ohjelmien parissa tuottaen ja ohjaten useita televisiosarjoja.


title: Toivo Karvonen

text: Toivo Karvonen (15. kesäkuuta 1906 – 28. lokakuuta 1988) oli suomalainen vasemmistopoliitikko, joka toimi pitkään Suomi–Neuvostoliitto-Seuran pääsihteerinä (1947–1971) ja Suomen kommunistisen puolueen johtotehtävissä.


title: Toivo Karvonen

text: Toivo Karvonen aloitti poliittisen toimintansa Suomen sosialidemokraattisessa nuorisoliitossa (SSN), jonka aktiivi hän oli sen lakkauttamiseen (1923) asti. Karvonen liittyi vuonna 1923 myös SKP:hen. 1920-luvun loppupuolella hän kuului Suomen kommunistisen nuorisoliiton (SKNL) keskusjohtoon ja hän toimi julkisen Opintotyön neuvontayhdistyksen sihteerinä. Karvonen vangittiin vuosikymmenen vaihteessa ja hän istui valtiopetoksesta vankilassa neljä vuotta.


title: Toivo Karvonen

text: Vapauduttuaan alkuvuonna 1934 Karvonen palasi SKNL:n toimintaan. Hän järjesti nuorisoliiton opintotoimintaa sekä piti yllä SKP:n yhteyksiä vasemmistosivistyneistöön ja SDP:n oppositioon. Karvonen valittiin SKP:n keskuskomiteaan vuoden 1935 edustajakokouksessa, jonka jälkeen hän vastasi SKP:n toiminnasta Suomessa yhdessä Toivo Hj. Långstömin kanssa. Keväällä 1938 Karvonen vangittiin jälleen, ja hän sai viiden ja puolen vuoden tuomion, jota hän kärsi Riihimäen vankilassa.


title: Toivo Karvonen

text: Vapauduttuaan vankilasta jatkosodan päätyttyä Toivo Karvonen siirtyi julkisen kansandemokraattisen työväenliikkeen palvelukseen. Sodanaikaisten (puolueen linjaa arvostelleiden) mielipiteidensä vuoksi Karvosta ei valittu SKP:n keskuskomiteaan. Vuonna 1947 hänet valittiin Suomi–Neuvostoliitto-Seuran pääsihteeriksi epäsuosioon joutuneen Aimo Rikan tilalle. Karvonen soveltui tehtävään vankilassa hankitun kielitaidon ja laajojen poliittisten kontaktiensa ansiosta. Karvosen välit neuvostoliittolaisiin tovereihin pysyivät aina lämpiminä. 1960-luvun lopussa, pitkään puolueen keskustaan lukeutunut, Karvonen siirtyi tiiviimmin opposition puolelle. Jätettyään SNS:n pääsihteerin viran vuonna 1971 Karvonen jatkoi seuran varapuheenjohtajana. Hän jäi tuolloin kuitenkin pois SKP:n keskuskomiteasta. Karvonen oli mukana myös Demokraattisen lehtipalvelun toiminnassa.


title: Autohälytin

text: Autohälytin on ajoneuvon varkaudenestämiseen ja ajoneuvossa olevan omaisuuden varkauksilta suojaamiseen tarkoitettu laite.